text:
«εκλεκτοί ημέτεροι την ίδια στιγμή που ταλαιπωρούν χιλιάδες αγρότες, αρνούμενοι να καταβάλουν ακόμα και τα δικαιούμενα τους.»!!!»
 Ποσά που συνολικά αγγίζουν ετησίως μέχρι και τα 3.000.000 ευρώ φέρεται να μοιράζει αφειδώς ο ΟΠΕΓΕΠ σε «ημέτερους», κατά παράβαση - σύμφωνα με πληροφορίες- ρητών διατάξεων νόμων και του Κανονισμού του, αλλά και κάθε έννοιας διαφάνειας και χρηστής διοίκησης. Ο ΟΠΕΓΕΠ (Οργανισμός Πιστοποίησης & Επίβλεψης Γεωργικών Προϊόντων) γνωστός και ως AGROCERT είναι Νομικό Πρόσωπο Ιδιωτικού Δικαίου του Υπουργείου Αγροτικής Ανάπτυξης και οφείλει να λειτουργεί χάριν του δημοσίου συμφέροντος. Όμως το «δημόσιο συμφέρον» φαίνεται να είναι λέξη άγνωστη για τα στελέχη της Κυβέρνησης των Ομολόγων, της COSMOTE ΓΕΡΜΑΝΟΣ του Βατοπεδίου, των Μιζών των Άγονων Γραμμών, αλλά και της ταλαιπωρίας χιλιάδων αγροτών, με την εξαπάτηση και την άρνηση να καταβάλουν ακόμα και αυτά τα ποσά που δικαιούνται.
 • Η ανάθεση και σύναψη συμβάσεων έργου σχετικά με την παραγωγή ραδιοτηλεοπτικών προγραμμάτων του Υπουργείου Αγροτικής Ανάπτυξης μεταξύ του ΟΠΕΓΕΠ και των επιλεγέντων εξωτερικών συνεργατών γίνεται σύμφωνα με τις διατάξεις του αρ. 6 του ν.2527/97. Και ενώ αυτές οι διατάξεις απαγορεύουν ρητά την ανανέωση ή την παράταση των συμβάσεων μίσθωσης καθιστώντας τις αυτοδικαίως άκυρες, φέρονται να υπάρχουν αρκετές περιπτώσεις «εξωτερικών συνεργατών» που έχουν προβεί σε τέτοιες συνεχείς ανανεώσεις από το 2005 και μετά, με αποτέλεσμα να καταβάλει ο ΟΠΕΓΕΠ παρανόμως ποσά εκατοντάδων χιλιάδων ή και εκατομμυρίων ευρώ μέσω άκυρων συμβάσεων!
 • Δεν ακολουθούνται οι όροι του αρ. 10 του Κανονισμού Οικονομικής Διαχείρισης του ΟΠΕΓΕΠ, με αποτέλεσμα το ύψος των αναθέσεων να φέρεται να υπερβαίνει το νόμιμο, ενώ το συνολικό έργο φέρεται να «σαλαμοποιείται» σε ετήσια βάση με την ίδια εκπομπή να επιμερίζεται σε 12 διαφορετικές μηνιαίες αναθέσεις ανά έτος, προκειμένου να αποφευχθεί η διαφανής διαδικασία του ανοιχτού διαγωνισμου.
 • Δεν έχει γίνει, σύμφωνα με τις ίδιες πληροφορίες, ποτέ ποσοτική και ποιοτική παραλαβή του έργου, ούτε έχει ολοκληρωθεί σχετική απογραφή και έλεγχός του.
 Αναρτήθηκε από KΑΡΜΕΝ ΓΛΙΓΛΗ στις 2:54 μ.μ. 0 σχόλια Σύνδεσμοι σε αυτήν την ανάρτηση
 ΕΜΠΑΙΓΜΟΣ ΟΙ ΠΡΩΘΥΠΟΥΡΓΙΚΕΣ ΕΞΑΓΓΕΛΙΕΣ
 ΕΜΠΑΙΓΜΟΣ ΟΙ ΠΡΩΘΥΠΟΥΡΓΙΚΕΣ ΕΞΑΓΓΕΛΙΕΣ - ΟΡΓΙΟ ΒΟΝUS ΣΤΟΝ ΟΠΑΠ
 Η ερώτηση αυτή θα κατατίθετο σήμερα 13/5/09 στη Βουλή, εάν ο Πρωθυπουργός της χώρας δεν αποφάσιζε με επιλογές που συνιστούν θεσμική εκτροπή να κλείσει αιφνιδιαστικά τη Βουλή για να παραγραφούν τυχόν ποινικές ευθύνες μελών της Κυβέρνησής του, ΑΠΟΣΤΕΡΩΝΤΑΣ ταυτόχρονα τον Ελληνικό λαό ΑΠΟ ΤΟ ΑΥΤΟΝΟΗΤΟ ΔΗΜΟΚΡΑΤΙΚΟ ΔΙΚΑΙΩΜΑ ΤΟΥ ΝΑ ΑΠΑΙΤΕΙ, μέσω του κοινοβουλευτικού ελέγχου που ασκούν οι εκλεγμένοι εκπρόσωποί του στο Κοινοβούλιο, ΛΟΓΟΔΟΣΙΑ ΕΚ ΜΕΡΟΥΣ ΤΗΣ ΚΥΒΕΡΝΗΣΗΣ ΓΙΑ ΤΟ ΠΩΣ ΔΙΑΧΕΙΡΙΖΕΤΑΙ ΤΗΝ ΔΗΜΟΣΙΑ ΕΞΟΥΣΙΑ ΚΑΙ ΤΟ ΔΗΜΟΣΙΟ ΧΡΗΜΑ
 ΘΕΜΑ: «Σε διάψευση των εξαγγελιών του Πρωθυπουργού την 25/2/09 για δήθεν περικοπές των υπέρογκων αμοιβών των γαλάζιων golden boys, ο «εκλεκτός» του Μαξίμου επικεφαλής της Διοίκησης του ΟΠΑΠ, με την σύμφωνη γνώμη των παρισταμένων στην από 6/5/09 Γενική Συνέλευση αρμόδιου εκπροσώπου της Πολιτικής Ηγεσίας του Υπουργείου Πολιτισμού όσο και του εκπροσώπου του Υπουργείου Οικονομικών ως κυρίου μετόχου του ΟΠΑΠ, σύμφωνα με πληροφορίες φέρεται να διασφαλίζει ότι το πάρτυ των αστρονομικών bonus και των υπέρογκων αποδοχών «εκλεκτών» στελεχών της ΟΠΑΠ ΑΕ θα συνεχιστεί και για το 2009: Οι αποδοχές 4 μόνο στελεχών


text:
της Διοίκησης και τα bonus λίγων εκλεκτών συμβούλων υπερβαίνουν το συνολικό πόσο των 2.000.000 ευρώ! ».
 Συγκλονιστικά τα στοιχεία που φέρνει στο φως, για άλλη μια φορά, ο Βουλευτής του ΠΑ.ΣΟ.Κ. και Μέλος Πολιτικού Συμβούλιου ΠΑ.ΣΟ.Κ., Μιχάλης Καρχιμάκης.
 Διαβάστε ΕΔΩ και ΕΔΩ.
 Αναρτήθηκε από KΑΡΜΕΝ ΓΛΙΓΛΗ στις 8:35 π.μ. 0 σχόλια Σύνδεσμοι σε αυτήν την ανάρτηση
 Ετικέτες ΕΛΛΑΔΑ, Ν.Δ., ΠΑ.ΣΟ.Κ. Μιχάλης Καρχιμάκης, Σκάνδαλα
 ΑΓΟΡΑ ΕΡΓΑΣΙΑΣ: ΠΕΝΤΕ ΜΗΝΕΣ ΕΧΕΙ Ο ΟΑΕΔ ΝΑ ΑΝΑΚΟΙΝΩΣΕΙ ΣΤΟΙΧΕΙΑ ΠΡΟΣΛΗΨΕΩΝ ΚΑΙ ΑΠΟΛΥΣΕΩΝ!
 ΑΓΟΡΑ ΕΡΓΑΣΙΑΣ: ΠΕΝΤΕ ΜΗΝΕΣ ΕΧΕΙ Ο ΟΑΕΔ ΝΑ ΑΝΑΚΟΙΝΩΣΕΙ ΣΤΟΙΧΕΙΑ ΠΡΟΣΛΗΨΕΩΝ ΚΑΙ ΑΠΟΛΥΣΕΩΝ! ΔΕΝ ΔΙΝΟΥΝ ΣΤΟΙΧΕΙΑ ΓΙΑΤΙ ΕΙΝΑΙ ΠΡΟΕΚΛΟΓΙΚΗ ΠΕΡΙΟΔΟΣ. ΤΑΥΤΟΧΡΟΝΑ ΔΙΟΡΓΑΝΩΝΟΥΝ ΣΕΜΙΝΑΡΙΑ ΜΑΓΕΙΡΕΜΑΤΟΣ ΣΤΟΙΧΕΙΩΝ ΤΗΣ ΑΝΕΡΓΙΑΣ!
 1. Ποια είναι η εικόνα της αγοράς εργασίας στη χώρα μας; Κανείς (επισήμως) δεν ξέρει. Εδώ και πέντε μήνες δεν υπάρχουν στοιχεία για το πόσες απολύσεις γίνονται, πόσες προσλήψεις, πόσες είναι οι νέες διαθεσιμότητες. Ο ΟΑΕΔ, ως αρμόδιος να κάνει αυτές τις ανακοινώσεις δεν ανακοινώνει στοιχεία προσλήψεων - απολύσεων, εδώ και πέντε μήνες.
 2. Φυσικά η διοίκηση του ΟΑΕΔ ακολουθεί εντολές. Τις εντολές της κυβέρνησης Καραμανλή που συστηματικά αποκρύπτει αυτά τα στοιχεία από την κοινή γνώμη, από τους ερευνητές, από την αντιπολίτευση, από τον κόσμο, για να ωραιοποιήσει την εικόνα της ενόψει της επερχόμενης εκλογικής αναμέτρησης του Ιουνίου.
 3. Για την ανεργία, ακόμη και τα επίσημα στοιχεία της Κυβέρνησης για τον Ιανουάριο του 2009 καταγράφουν το ανησυχητικό 9,4% σε σχέση βεβαίως με το 8% που κατέγραφαν τον Ιανουάριο του 2008. Την ίδια στιγμή τα Εργατικά Κέντρα της χώρας μιλούν για ύψος ανεργίας της τάξεως του 20% ή και 25%.
 - Οι διαφορές στα παραπάνω στοιχεία, οφείλονται στο γεγονός ότι ο ΟΑΕΔ, με εντολή της κυβέρνησης επιχειρεί με χίλιους-δύο (πρωτοφανείς) τρόπους να μαγειρέψει τα στοιχεία που αφορούν στην καταγραφή της ανεργίας στη χώρα μας. Έφτασε η διοίκηση του ΟΑΕΔ στο σημείο να κάνει ειδικό σεμινάριο στους υπαλλήλους του Οργανισμού για το πώς να μεθοδεύουν με διάφορες τεχνικές την εκτροπή των ανέργων από τις λίστες της εγγεγραμμένης ανεργίας!
 4. Θυμίζουμε ότι μεταξύ των τρόπων μαγειρέματος των ποσοστών της ανεργίας στη χώρα μας, υπάρχει και το εξής απίστευτο. Έως το 2004, επιτρεπόταν η εγγραφή ανέργου στο Μητρώο ακόμη και αν είχε πραγματοποιήσει 12 ημερομίσθια το μήνα. Τώρα με ένα ημερομίσθιο το μήνα βγαίνεις από τις λίστες. Δηλαδή με ένα μεροκάματο το μήνα δεν θεωρείσαι άνεργος!
 5. Ο πλήρης σκοταδισμός που υπάρχει για τα πραγματικά στοιχεία και τις πραγματικές ανάγκες της αγοράς εργασίας συμπληρώνεται από τραγικές καθυστερήσεις στο περίφημο Εθνικό Στρατηγικό Πλαίσιο Αναφοράς (Δ' ΚΠΣ). Τα προγράμματα ΟΑΕΔ του 2009 για τους νέους ελεύθερους επαγγελματίες και τους νέους επιστήμονες του 2009, δεν έχουν ξεκινήσει. Χαρακτηριστικό των ρυθμών της κυβέρνησης είναι το πρόγραμμα «Μία αρχή μία ευκαιρία»: Το εξήγγειλαν πέρσι, ξεκίνησε μόλις προχθές.
 6. Σε αυτά θα πρέπει να προστεθούν η ομηρία χιλιάδων νέων ανθρώπων μέσω των προγραμμάτων STAGE (υπάρχει μία εκτίμηση ότι ανέρχονται σε 150.000), και οι προσπάθειες να βρίσκονται συνεχώς παράθυρα «για να βολεύουμε τα δικά μας παιδιά».
 Για περισσότερες πληροφορίες αναφορικά με την κατάσταση που επικρατεί στην αγορά εργασίας πατήστε εδώ
 Αναρτήθηκε από KΑΡΜΕΝ ΓΛΙΓΛΗ στις 1:14 π.μ. 0

type: other


text:
Διευκρινήσεις σχετικά με την τροποποίηση της ΥΑ για τα προσωπικά δάνεια υπαλλήλων ΟΑΕΔ
 Αρ. Πρωτ. 329/5-9-2018
 Θέμα: Διευκρινήσεις σχετικά με την τροποποίηση της ΥΑ για τα προσωπικά δάνεια υπαλλήλων ΟΑΕΔ
 Όπως σας είχαμε ενημερώσει με την υπ' αριθμ πρωτ. 323/3-6-2018 ανακοίνωσή μας, ο Υφυπουργός Εργασίας κ. Ηλιόπουλος έκανε δεκτό το αίτημα της Ομοσπονδίας και προχώρησε σε τροποποίηση της υπ' αριθμ. 191745/05/2006 Υπουργικής Απόφασης.
 Συγκεκριμένα, με την από 1.8.2018 τροποποιητική Απόφαση του Υπουργού, δίνεται πλέον η δυνατότητα στους υπαλλήλους του ΟΑΕΔ που έχουν λάβει ή θα λάβουν δάνεια από τον Οργανισμό, να εξοφλήσουν το δάνειο τους είτε σε ίσες μηνιαίες δόσεις (Δάνειο τακτικών αποδοχών 1 μηνός, εξόφληση σε 12 δόσεις κοκ) είτε με αίτησή τους προς το ΔΣ του ΟΑΕΔ σε διπλάσιες δόσεις.(Δάνειο τακτικών αποδοχών 1 μηνός, εξόφληση σε 24 δόσεις κοκ)
 Συμπαράσταση στον αγώνα των συναδέλφων Υπαλλήλων Καθαριότητας
 Ομοσπονδία Εκπαιδευτικών Λειτουργών ΟΑΕΔ
 Πανελλήνιος Σύλλογος Υπαλλήλων ΟΑΕΔ τ. ΟΕΕ - ΟΕΚ
 Αθήνα 30-8-2018
 Η Ομοσπονδία Υπαλλήλων ΟΑΕΔ και οι Ενώσεις/ μέλη της, η Ομοσπονδία Εκπαιδευτικών Λειτουργών ΟΑΕΔ και ο ΠΑΝΣΥΠΟ τ. ΟΕΕ-ΟΕΚ με απόφασή τους στηρίζουν δικαστικά και κυρίως εξώδικα τον δίκαιο αγώνα των συναδέλφων υπαλλήλων καθαριότητας να πληρωθούν άμεσα τα δεδουλευμένα τους.
 Στο πλαίσιο αυτό και σε συνεργασία με τον Δικηγορικό γραφείο του κ. Περπατάρη Δημήτρη αποφάσισαν, να αναλάβουν όλη τη διαδικασία για τη δικαστική διεκδίκηση (ασφαλιστικά μέτρα, έκδοση διαταγής πληρωμής). Όποιοι συνάδελφοι της κατηγορίας αυτής επιθυμούν να συμμετάσχουν στη δικαστική διεκδίκηση να συμπληρώσουν προσωπικά ο καθένας/μια και να υπογράψουν τη σχετική εξουσιοδότηση προς το δικηγόρο κ. Περπατάρη. Αφού συμπληρωθούν τα προσωπικά στοιχεία, το σχετικό ενημερωτικό σημείωμα να αποσταλεί στο email:
 Για οποιαδήποτε άλλη διευκρίνιση επικοινωνήστε με το δικηγορικό γραφείο στα τηλ : 2103615185 και 2103645656
 Όλοι μαζί συνεχίζουμε τον αγώνα για μόνιμη και σταθερή εργασία
 -Να καταβληθούν άμεσα τα δεδουλευμένα των εργαζομένων
 Απάντηση του Υπουργείου Διοικητικής Ανασυγκρότησης σε Ερωτήματα της Ομοσπονδίας σχετικά με την Αναγνώριση προϋπηρεσίας
 ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ
 ΤΜΗΜΑ ΥΠΗΡΕΣΙΑΚΗΣ ΚΑΤΑΣΤΑΣΗΣ
 Αριθμ. Πρωτ.: ΔΙΔΑΔ/Φ.31.64/2734/οικ.19161
 ΠΡΟΣ: Ομοσπονδία Υπαλλήλων Ο.Α.Ε.Δ.
 Πληροφορίες : Γιώργος Παπακωνσταντίνου Τηλέφωνο : 213 1313274 Fax : 213 1313389 e-mail : Ταχ. Δ/νση : Βασ. Σοφίας 15,106 74, Αθήνα
 ΘΕΜΑ: «Αναγνώριση προϋπηρεσίας βάσει του Π.Δ.69/2016»
 ΣΧΕΤ: Το από 14-02-2018 σχετικό ερώτημά σας
 Σε απάντηση του σχετικού εγγράφου σας και όσον αφορά ζητήματα αρμοδιότητάς μας, σας γνωρίζουμε τα εξής:
 Όσον αφορά τις περιπτώσεις κατά τις οποίες ο ενδιαφερόμενος για την αναγνώριση προϋπηρεσίας εκτός δημοσίου τομέα δεν δύναται να προσκομίσει τα προβλεπόμενα στις διατάξεις του Π.Δ.69/2016 δικαιολογητικά, διευκρινίζεται ότι προς διευκόλυνση τόσο των ενδιαφερομένων υπαλλήλων όσο και των αρμόδιων ασφαλιστικών φορέων, στις σχετικές βεβαιώσεις που χορηγούνται από τους ασφαλιστικούς φορείς για την αναγνώριση προϋπηρεσίας εκτός δημοσίου τομέα δύναται να συμπεριλαμβάνονται τόσο ο χρόνος και το είδος της απασχόλησης όσο και η κάλυψη των ασφαλιστικών εισφορών, ήτοι να χορηγείται μία βεβαίωση. Με τον όρο κάλυψη ασφαλιστικών εισφορών κατά τις διατάξεις του Π.Δ. 69/2016 νοείται και ο εν ισχύ διακανονισμός/ρύθμιση των εκκρεμών ασφαλιστικών εισφορών για το χρονικό διάστημα που ζητείται να αναγνωριστεί ως προϋπηρεσία.
 Ζητούνται απεργοσπάστες από τη Διοίκηση του ΟΑΕΔ
 Με το υπ' αριθμ. 33228/18-5-2018 έγγραφό της η


text:
Διοίκηση του ΟΑΕΔ ζητά απεργοσπάστες για την καταχώρηση στοιχείων υπαλλήλων στην αντίστοιχη φόρμα της ηλεκτρονικής εφαρμογής για την αξιολόγηση του προσωπικού του Οργανισμού.
 Μετά τη μαζική συμμετοχή των υπαλλήλων του ΟΑΕΔ στην απεργία/αποχή από την αξιολόγηση, μετά την απεργοκτόνα διάταξη της Υπουργού Διοικητικής Μεταρύθμισης κ. Γεροβασίλη, που τιμωρεί με αποκλεισμό από τη διαδικασία των κρίσεων όποιον συμμετέχει στην απεργία, μετά τη νέα διάταξη περί ηλεκτρονικής αξιολόγησης, η διοίκηση του ΟΑΕΔ αναζητά απεργοσπάστες με ανοικτή πρόσκληση.


text:
Αιτήσεις κατασκηνωτικής περιόδου 2018 μέσω ΟΑΕΔ - Ε.Α.Ε.Π Ριζούπολης
 Ιστορία - Σκοπός
 Αιτήσεις Στελεχών
 Αιτήσεις κατασκηνωτικής περιόδου 2018 μέσω ΟΑΕΔ
 Απαραίτητα εφόδια
 Κατασκηνωτική περίοδος 2018
 Σας χαιρετούμε στο όνομα του Ιησού Χριστού . Με την χάρη του Θεού θα συνεχιστεί και φέτος το έργο της κατασκήνωσης «Του Ουρανού Το Μονοπάτι». Η κατασκηνωτική περίοδος αυτή την χρονιά θα διαρκέσει 13 ημέρες και θα ξεκινήσει από τις 30 Ιουλίου (Δευτέρα) έως τις 11 Αυγούστου (Σάββατο) στις εγκαταστάσεις ΑΣΗΜΑΚΟΠΟΥΛΟΣ στις Αφίδνες Αττικής με την επωνυμία «Παράδεισος του Παιδιού» . Μέρος θα μπορούν να λάβουν τα παιδιά (αγόρια- κορίτσια) τα οποία είναι γεννημένα από το το 2003 έως το 2011 (Α Δημοτικού έως Γ Γυμνασίου).
 Για πρώτη φορά είμαστε στην ευχάριστη θέση να σας ανακοινώσουμε πως υπάρχει η δυνατότητα να φιλοξενηθούν τα παιδιά σας στην κατασκήνωση χωρίς να επιβαρυνθείτε οικονομικά. Αυτή η δυνατότητα προσφέρετε μέσω ενός προγράμματος του ΟΑΕΔ, σύμφωνα με το οποίο καλύπτει όλα τα έξοδα των παιδιών που επιθυμούν να φιλοξενηθούν σε κατασκηνώσεις. Σας διευκρινίζουμε πως υπάρχουν προϋποθέσεις για το ποιοι δικαιούνται αυτή την επιδότηση του ΟΑΕΔ, όπως επίσης ότι θα χρειαστεί να υποβληθούν αιτήσεις στην προαναφερόμενη υπηρεσία για να εγκριθεί - χορηγηθεί η επιδότηση. Επειδή η διαδικασία της αίτησης είναι απαιτητική με πολλές δυσκολίες ( οι οποίες μπορεί να αποβούν αιτία ακύρωσης της αίτησης), αποφασίσαμε να αναλάβουμε εμείς την υποβολή αυτών των αιτήσεων ούτως ώστε να αποφύγουμε τα λάθη. Για αυτό το λόγο σας παρακαλούμε να μεταβείτε στον κάτωθι ιστότοπο και να συμπληρώσετε την αίτηση (φόρμα) σύμφωνα με τις οδηγίες που παρέχονται, προσπαθώντας να μην αφήσετε κανένα κενό, αφού όλα τα στοιχεία είναι απαραίτητα. Προσοχή! Πριν συμπληρώσετε την φόρμα θα χρειαστεί να κάνετε εγγραφή στην ιστοσελίδα του ΟΑΕΔ και να αποκτήσετε username & password τα οποία θα είναι υποχρεωτικά πεδία στην φόρμα.
 Αίτηση για συμμετοχή στην κατασκήνωση μέσω ΟΑΕΔ
 Γίνεται μνεία πως η υποβολή των αιτήσεων σας θα διαρκέσει μέχρι τέλος Φεβρουαρίου. Επίσης κατά την συμπλήρωση της αίτησης σας παρακαλούμε να αναγράψετε τα στοιχεία όλων των παιδιών της οικογενείας (ανεξάρτητα αν θα έρθουν στην κατασκήνωση ή όχι) γιατί αποκτάται περισσότερα μόρια.Απαντήσεις για το αν δικαιούσαστε την επιδότηση αυτού του προγράμματος θα λάβετε από εμάς όταν τις υποβάλλουμε και εμείς στο σύστημα του ΟΑΕΔ όταν αυτό ανοίξει (πιθανόν το Μάρτιο σύμφωνα με τα περσινά δεδομένα).
 Υ.Γ. Εάν κάποιος γονέας επιθυμεί να υποβάλλει μόνος του την αίτηση κατευθείαν στον ΟΑΕΔ μπορεί να το πράξει, κάτι το οποίο δεν το συνιστούμε όμως αφού οι πιθανότητες να μην υποβληθεί σωστά και να μην εγκριθεί η αίτηση τους είναι μεγάλη. Για περισσότερες πληροφορίες θα επανέλθουμε με νεότερη επιστολή μας όταν έχουμε τις απαντήσεις από το επιδοτούμενο πρόγραμμα του ΟΑΕΔ. Επιπλέον, στην επιστολή αυτή θα αναγράφουμε και το χρηματικό κόστος φιλοξενίας κάθε παιδιού στην κατασκήνωση για τις περιπτώσεις που δεν εγκριθεί η αίτησή σας στον ΟΑΕΔ ή δεν επιθυμείτε να κάνετε χρήση αυτού του επιδοτούμενου προγράμματος. Προτροπή μας όμως είναι να προσπαθήσετε όλοι να χρησιμοποιήσετε την επιδότηση, αφού τα κριτήρια του προγράμματος καλύπτουν σχεδόν όλους όσους υποβάλλουν αιτήσεις.
 Για οποιαδήποτε πληροφορία χρειάζεστε σχετικά με την κατασκήνωση μπορείτε


text:
Εκπαιδευτικός Οργανισμός Καραρήγας
 Τηλ: +30 (210) 8019427 ΑρχικηΞενες Γλωσσες
 Μαθηματα Ξενων ΓλωσσωνΜαθητές Δημοτικού Γυμνασίου ΛυκείουΦοιτητέςΕνήλικες Σπουδαστές-------------------Νέα - Προσφορές Υπηρεσιες Γλωσσικης Υποστηριξης - GSLS Πληροφορικη
 Μαθήματα - Παιδικά ΕφηβικάΜαθήματα Ενηλίκων-------------------Προσφορές Επιδοτηση διδακτρων
 Globalcitizen Voucher®
 Globalcitizen Voucher®Αίτηση Εκδήλωσης Ενδιαφέροντος Globalcitizen Club®
 Globalcitizen Club CardΑίτηση Εκδήλωσης Ενδιαφέροντος Εταιρικο Προφιλ
 Εκπαιδευτικό Σύστημα GLOBALCITIZEN®
 Βρίσκεστε εδώ: Home ΟΑΕΔ - ΛΑΕΚ
 Ο ΟΑΕΔ παρέχει σε κάθε επιχείρηση του Ιδιωτικού και Δημόσιου Τομέα την δυνατότητα εκπαίδευσης του προσωπικού τους, εκμεταλλευόμενες το Λογαριασμό Απασχόλησης Επαγγελματικής Κατάρτισης (ΛΑΕΚ-0,45%). Το προσωπικό το οποίο έχουν δικαίωμα να καταρτίσουν πρέπει να είναι ασφαλισμένο στο ΙΚΑ και να υπάγεται και σε ένα Κλάδο Ασφάλισης του ΟΑΕΔ.
 Κάθε χρόνο ο ΟΑΕΔ καταρτίζει το Πρόγραμμα Επαγγελματικής Κατάρτισης Εργαζομένων ΛΑΕΚ-0,45%, μέσω του οποίου δίνεται η δυνατότητα στις επιχειρήσεις να επανεισπράξουν την εργοδοτική εισφορά 0,45% που έχουν καταβάλλει. Προκειμένου να επανεισπράξουν αυτήν την εργοδοτική εισφορά οι επιχειρήσεις, θα πρέπει να υλοποιήσουν προγράμματα εκπαίδευσης και κατάρτισης του προσωπικού τους σύμφωνα με τους όρους του Προγράμματος ΛΑΕΚ-0,45%.
 Εισαγωγή Επιχείρησης στα Προγράμματα ΛΑΕΚ 0,45
 Οι επιχειρήσεις που επιθυμούν να υλοποιήσουν προγράμματα ΛΑΕΚ 0.45% θα πρέπει να αποκτήσουν:
 Κωδικός Λειτουργίας Επιχείρησης (ΚΛΕ) Κωδικός Υλοποίησης Προγραμμάτων (ΚΥΛΠ) Τι είναι ο Κωδικός Λειτουργίας Επιχείρησης;
 Πώς μπορώ να αποκτήσω αυτούς του Κωδικούς?
 Αφού αποκτήσετε τον κωδικό ΚΥΛΠ που απαιτείται για την υλοποίηση των προγραμμάτων θα πρέπει να μελετήστε προσεκτικά την εγκύκλιο του προγράμματος Ο.Α.Ε.Δ.-Λ.Α.Ε.Κ. 0,45 την οποία μπορείτε να βρείτε πατώντας εδώ και επιλέγοντας Πρόγραμμα Επαγγελματικής κατάρτισης εργαζομένων ΛΑΕΚ 0,45%.
 Πώς υπολογίζεται το 0,45%
 Τι χρήματα δικαιούται μια εταιρία κάθε χρόνο για κατάρτηση των στελεχών της από το Πρόγραμμα 0,45;
 Το ποσό αυτό το πολλαπλασιάζουμε με το 0,45%. Το ποσό που έχουμε είναι αυτό που δικαιούται η επιχείρηση να εκμεταλλευθεί για προγράμματα επαγγελματικής κατάρτισης μέσα στο τρέχον έτος και της επιστρέφεται από τον ΟΑΕΔ ακολουθώντας κάποια διαδικασία στις αρχές του επόμενου έτους. (Διαδικασία Αποπληρωμής).
 (15 Υπάλληλοι Χ 14 μήνες μισθοδοσίας Χ €1.000 μικτές αποδοχές Χ 0,45) / 100 = € 945
 *ΣημείωσηΣτην περίπτωση που δεν έχετε κάνει χρήση του ποσού του προηγούμενου έτους, μπορείτε να το χρησιμοποιήσετε τώρα προσθέτοντας το φετινό υπόλοιπο με το περσινό.
 Περισσότερες και αναλυτικότερες πληροφορίες για το πρόγραμμα Ο.Α.Ε.Δ.-Λ.Α.Ε.Κ. 0,45 μπορείτε να βρείτε στην διαδικτυακή πύλη του προγράμματος:
 Εγκύκλιος Υλοποίσησης Προγραμμάτων
 Κάντε κλικ στο αρχείο που ακολουθεί για να κατεβάσετε την τελευταία εγκύκλιο υλοποίησης προγραμμάτων ΛΑΕΚ 0.45
 Προγράμματα ΟΑΕΔ ΛΑΕΚ 045 - Εγκύκλιος Υλοποίησης 2015
 .Σας ενημερώνουμε ότι τα μαθήματα για όλες τις Γλώσσες, τις Σουίτες και τα Προγράμματα του Συστήματος GLOBALCITIZEN, μπορούν να επιδοτηθούν μέσω του προγράμματος ΛΑΕΚ 0,45.
 Επιλέξτε το αντικείμενο που σας ενδιαφέρει, ενημερωθείτε και στη συνέχεια επικοινωνήστε μαζί μας!.
 Μοναδικές Προσφορές Τρέχουσας Περιόδου!
 Κάντε κλικ εδώ για να ενημερωθείτε σχετικά με τις τρέχουσες προσφορές του Οργανισμού μας για Στελέχη Επιχειρήσεων. Πληροφορικη
 Μαθήματα - Παιδικά ΕφηβικάΜαθήματα ΕνηλίκωνΝέα - Προσφορές
 Select LanguageGreekAlbanianArabicBulgarianChinese (Simplified)Chinese (Traditional)CzechDanishDutchEnglishFinnishFrenchGermanHebrewHindiHungarianItalianJapaneseKoreanNorwegianPersianPolishPortugueseRomanianRussianSpanishSwedishTurkishUrdu Πιστοποιήσεις ΠληροφορικήςΟΑΕΔ - ΛΑΕΚE-learning
 E-Learning Προσφορές Ξένων Γλωσσών Προσφορές Πληροφορικής Βρίσκεστε εδώ: Home ΟΑΕΔ - ΛΑΕΚ
 Globalcitizen Club
 GC Collaborate Platform
 GC Associates Platform
 Δευτέρα - Παρασκευή, 9:30 πμ - 10 μμκαι Σάββατο, 10:00 πμ - 1:00 μμ
 Email210 8019427
 Κεντρικά Γραφεία Οργανισμού
 Λ.


text:
Έπαινος για τον υπάλληλο του ΟΑΕΔ που εξοικονόμησε χρήματα για το Δημόσιο | Σ.Υ.Π.Ν.Α.Π.Ε.Δ
 Ειδήσεις«Καμίνι» από σήμερα η χώρα: Θα ξεπεράσει τους 40 βαθμούς η θερμοκρασία - Πρώτο ΘΕΜΑΑπεργεί, διαδηλώνει και συσκέπτεται σήμερα η ΠΟΕ - ΟΤΑ - Πρώτο ΘΕΜΑΜετωπική αστυνομικών-Τόσκα μετά το απαγορευτικό στα Εξάρχεια - The TOCΣτο κενό η πρόταση Τσίπρα: Χωματερή για 10η ημέρα η Αθήνα - Πρώτο ΘΕΜΑΚατηγορούμενος για σεξουαλικά εγκλήματα το «νούμερο 3» του Βατικανού - In.grΜητσοτάκης: Ετοιμαστείτε να επενδύσετε στην Ελλάδα - Πρώτο ΘΕΜΑΑναστασιάδης: Δεν μας ικανοποιεί καθόλου η τουρκική πρόταση - Η ΚαθημερινήΕπίσκεψη υψηλού συμβολισμού του Κινέζου προέδρου στο Χονγκ Κονγκ - Newsbeast.grΟλοκληρώθηκε η κατάθεση Γιαννουσάκη στην Εισαγγελία Πειραιά - ZouglaΥπό διωγμό η Kaspersky Lab από τις ένοπλες δυνάμεις των ΗΠΑ - Newsbeast.gr Ειδήσεις – ΠεριφέρειαΠροσλήψεις του ΕΚΑΒ στην Περιφέρεια Νοτίου Αιγαίου - Sofokleousin.grΠροσλήψεις 37 ατόμων στην Περιφέρεια Νοτίου Αιγαίου - Rodiaki.grΕνισχύεται το ΕΚΑΒ στα νησιά του Νοτίου Αιγαίου - 7 νέες προσλήψεις για τις ανάγκες της Κω - Το Βήμα της Κω. Τριςεβδομαδιαία εφημερίδα της ΚωΞεκαθαρίζει τα πράγματα για το Φράγμα Γαδουρά η Περιφέρεια Ν. Αιγαίου - ΕΡΤΣτο VI Τμήμα του Ελεγκτικού Συνεδρίου προσφεύγει η Περιφέρεια για το Φράγμα Γαδουρά - Η Δημοκρατική της ΡόδουΗ Περιφέρεια Νοτίου Αιγαίου φιλοξενεί Αμερικανούς δημοσιογράφους στη Σαντορίνη και τη Σίφνο - Travel Daily NewsΗ Περιφέρεια Νοτίου Αιγαίου φιλοξενεί κορυφαία ΜΜΕ και Bloggers με διεθνή επιρροή - Koini GnomiΤο ΕΚΑΒ θα συνδράμει οικονομικά η Περιφέρεια Ν. Αιγαίου - ΕΡΤΣτην Περιφέρεια Νοτίου Αιγαίου ο Τσέχος πρέσβης στην Ελλάδα - Koini GnomiΣοβαρό επεισόδιο Χατζημάρκου - Φτακλάκη στην Περιφέρεια Νοτίου Αιγαίου - Rodiaki.gr Ειδήσεις – ΔημόσιοΞανθός: Το Ερρίκος Ντυνάν δεν ζημίωσε το δημόσιο -Δεν επιχορηγούνταν - iefimeridaΔημόσιο: Όλες οι διαθέσιμες θέσεις για μετατάξεις & αποσπάσεις - aftodioikisi.grΕρχεται μπαράζ κατασχέσεων για χρέη προς το Δημόσιο | Ελληνική ... - Η ΚαθημερινήΝοσηλευτής σε δημόσιο νοσοκομείο ξεσπά: Ελάτε να δείτε πως δουλεύουμε (pic) - gazzetta.grΠροσλήψεις 100 εποχικών στο δημόσιο - Sofokleousin.grΗ συγκλονιστική εξομολόγηση και το δημόσιο ευχαριστώ του μπασίστα των U2 [vids] - NewsitΕξίσωση Υπολογισμού Μισθού Δημοσίου Υπαλλήλου - Liberal - LiberalVIDEOS/Η Ελένη Μενεγάκη στέλνει δημόσιο μήνυμα στη μητέρα του Κωνσταντίνου Βασάλου - FThisΠοιοι κατοχυρώνουν σύνταξη πριν τα 58: Τι ισχύει για ΔΕΚΟ, Τράπεζες, Δημόσιο και Ταμεία Τύπου (παραδείγματα) - LykavitosΣχετικά με την αναγνώριση προϋπηρεσίας η οποία είχε προσφερθεί στο Δημόσιο ή σε ΝΠΔΔ όπου εφαρμόζονται τα ... - AlfaVita (Σάτιρα) (Δελτίο Τύπου) (Ιστολόγιο) Έπαινος για τον υπάλληλο του ΟΑΕΔ που εξοικονόμησε χρήματα για το Δημόσιο
 Posted: 09/05/2017 by sypnaped in Υπαλληλικά Την απονομή επαίνου για τον υπάλληλο του ΟΑΕΔ, Άγγελο Βώρο, που πέτυχε με πρωτοβουλία του και στην στήριξη συναδέλφων του, μείωση του κόστους των τηλεπικοινωνιακών δαπανών του Οργανισμού, εξήγγειλε η διοικήτρια του ΟΑΕΔ κ. Μ. Καραμεσίνη.
 Ειδικότερα όπως αναφέρεται σε ανακοίνωση του ΟΑΕΔ: Την αξιοποίηση νέων εφαρμογών και υπηρεσιών προς τους πολίτες και ταυτόχρονα τη σημαντική μείωση του κόστους των τηλεπικοινωνιακών δαπανών του Οργανισμού κατά 76 % (σε απόλυτες τιμές μείωση δαπανών κατά 903.913,68 ευρώ ετησίως ή 75.326,14 ευρώ μηνιαίως) επέτρεψε η υλοποίηση δυο μελετών για την ποιοτική αναβάθμιση της δικτυακής πρόσβασης από και προς τις Υπηρεσίες του Οργανισμού. Οι δυο


text:
μελέτες υποβλήθηκαν ως προτάσεις προς την κεντρική Διοίκηση του ΟΑΕΔ από τον υπάλληλο της Περιφερειακής Διεύθυνσης Πελοποννήσου Βώρο Άγγελο (Μηχανικό Η/Υ & Πληροφορικής), τον Μάρτιο του 2016.
 Συγχαρητήρια Τσίπρα σε υπάλληλο του ΟΑΕΔ που εξοικονόμησε χρήματα για το Δημόσιο
 «Σώθηκαν» περίπου 900.000 ευρώ το χρόνο με μια αναβάθμιση του πληροφορικού συστήματος του Οργανισμού, που έκανε ο Άγγελος Βώρος στην Πάτρα
 Η πλήρης δήλωση του κ. Τσίπρα έχει ως εξής: «Ενημερώθηκα από την Διοίκηση του ΟΑΕΔ για την εξαιρετική πρωτοβουλία του κ. Άγγελου Βώρου, εργαζόμενου του ΟΑΕΔ. Ο κ. Βώρος υλοποίησε την αναβάθμιση του τρόπου σύνδεσης όλων των Υπηρεσιών του Οργανισμού με συνολική εξοικονόμηση για τον ΟΑΕΔ 903.913 ευρώ. Αυτό το έργο βελτίωσε τις παρεχόμενες υπηρεσίες προς τους πολίτες και την καθημερινότητα των εργαζομένων του ΟΑΕΔ.
 Πηγή : http://www.oyoaed.gr
 Πουλάκης : Στον “Καλλικράτη” δεν έλαβαν υπόψη κανένα γεωμορφολογικό, συγκοινωνιακό, κοινωνικό, ιστορικό και αναπτυξιακό δεδομένο, παρά μόνο συγκεκριμένες εκλογικές σκοπιμότητες. Πρόθεση του ΥΠΕΣ να μην ανοίξει χωροταξικό θέμα με την επικείμενη μεταρρύθμιση. Πραγματοποιήθηκε σήμερα η συνάντηση εργασίας του Προέδρου της ΚΕΔΕ με το Προεδρείο της ΠΟΕ-ΟΤΑ Στατιστικά 128,687 hits


text:
Αριθμ. οικ. 49460/1109 (18.0.9.2018) - Πρόγραμμα επιχορήγησης εργοδοτών για τη διατήρηση νέων θέσεων εργασίας με στόχο την ενίσχυση της ρευστότητας και της απασχόλησης την περίοδο της οικονομικής κρίσης - HELLAS TAX
 Αριθμός Φύλλου 4192 – Β’ 24/09/2018
 Αριθμ. οικ. 49460/1109
 1. Τις διατάξεις του άρθρου 29 του ν. 1262/1982 «Για την παροχή κινήτρων ενίσχυσης της Οικονομικής και Περιφερειακής Ανάπτυξης της Χώρας και τροποποίηση συναφών διατάξεων» (Α ́70).
 2. Τις διατάξεις του άρθρου 2 του ν. 2956/2001 «Αναδιάρθρωση Ο.Α.Ε.Δ. και άλλες διατάξεις» (Α ́258).
 3. Τις διατάξεις του ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις» (Α’ 143).
 4. Τις διατάξεις του άρθρου 27 του ν. 4320/2015 «Ρυθμίσεις για τη λήψη άμεσων μέτρων για την αντιμετώπιση της ανθρωπιστικής κρίσης, την οργάνωση της Κυβέρνησης και των Κυβερνητικών οργάνων και λοιπές διατάξεις» (Α' 29).
 5. Τις διατάξεις του άρθρου 90 του «Κώδικα Νομοθεσίας για την Κυβέρνηση και τα Κυβερνητικά Όργανα», που κυρώθηκε με το άρθρο 1 του π.δ. 63/2005 (Α’ 98).
 6. Τον Κανονισμό (ΕΕ) αριθ. 1407/2013 της Επιτροπής της 18ης Δεκεμβρίου 2013 σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας (ΕΕ L 352 της 24. 12.2013 σ. 1 έως 8).
 7. Τον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων).
 8. Τις διατάξεις της παρ. 2 του άρθρου 12 του π.δ. 80/2016 «Ανάληψη υποχρεώσεων από τους διατάκτες» (Α ́145).
 9. Τις διατάξεις του π.δ. 134/2017 «Οργανισμός του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης» (Α’ 168).
 10. Τις διατάξεις του π.δ. 142/2017 «Οργανισμός Υπουργείου Οικονομικών» (Α’ 181).
 11. Τις διατάξεις του π.δ. 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α’ 116).
 12. Τις διατάξεις του π.δ. 22/2018 «Διορισμός Υπουργών, Αναπληρωτή Υπουργού και Υφυπουργών» (Α’ 37).
 13. Την υπ’ αριθ. Υ29/8-10-2015 απόφαση του Πρωθυπουργού «Ανάθεση αρμοδιοτήτων στον Αναπληρωτή Υπουργό Οικονομικών Γεώργιο Χουλιαράκη» (Β' 2168).
 14. Την Υ6/28-2-2018 απόφαση του Πρωθυπουργού «Σύσταση μίας (1) θέσης Υφυπουργού στο Υπουργείο Εργασίας, Κοινωνικής Ασφάλισης και Κοινωνικής Αλληλεγγύης» (Β’ 695).
 15. Την υπ’ αριθ. οικ. 13471/4878/2018 απόφαση του Πρωθυπουργού και της Υπουργού Εργασίας, Κοινωνικής Ασφάλισης και Κοινωνικής Αλληλεγγύης «Ανάθεση αρμοδιοτήτων στον Υφυπουργό Εργασίας, Κοινωνικής Ασφάλισης και Κοινωνικής Αλληλεγγύης Αθανάσιο Ηλιόπουλο» (Β’ 814).
 16. Την υπ’ αριθμ. 2558/60/31-07-2018 απόφαση του Δ.Σ. του ΟΑΕΔ.
 17. Το υπ' αριθ. αριθμ. οικ. 42305/3540/01-08-2018 έγγραφο του Τμήματος Κρατικών Ενισχύσεων της Διεύθυνσης Προϋπολογισμού και Δημοσιονομικών Αναφορών του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης.
 18. Την υπ’ αριθ. 43086/1348/14-08-2018 απόφαση της Υπουργού Εργασίας, Κοινωνικής Ασφάλισης και Κοινωνικής Αλληλεγγύης περί έγκρισης ανάληψης υποχρέωσης (ΑΔΑ: 6ΗΕΡ465Θ1Ω-Μ9Σ).
 19. Την υπ’ αριθ. οικ. 44243/3745/21-08-2018 εισήγηση της Γενικής Διεύθυνσης Οικονομικών Υπηρεσιών του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης.
 20. Την υπ’ αριθ. 56476/21-08-2018 βεβαίωση δέσμευσης πίστωσης της Διεύθυνσης Οικονομικών Υπηρεσιών του ΟΑΕΔ.
 21. Τις υπ


text:
́αριθ. 8731/16-08-2018 (ΑΔΑ: ΨΟ604691Ω2-ΣΥΠ), 5707/13-08-2018 (ΑΔΑ: Ω24Ε4691Ω2-Ω17), 7199/20-08-2018 (ΑΔΑ: 680Κ4691Ω2-ΚΦΩ), 4806/20-08-2018 (ΑΔΑ: 6Ζ3Ξ4691Ω2-Ρ0Υ), 15398/20-08-2018 (ΑΔΑ: ΩΙ984691Ω2-6ΝΠ), 6766/20-08-2018 (ΑΔΑ: ΨΣΡΖ4691Ω2-7ΦΔ) και 11014/21-08-2018 (ΑΔΑ: 6ΡΣΦ4691Ω2-Κ0Ψ), αποφάσεις ανάληψης πολυετούς υποχρέωσης των Περιφερειακών Διευθύνσεων του ΟΑΕΔ.
 22. Το γεγονός ότι από τις διατάξεις της παρούσας προκαλείται συνολική δαπάνη ύψους έως το ποσό των εβδομήντα εκατομμυρίων Ευρώ (70.000.000€), η οποία βαρύνει το προϋπολογισμό του ΟΑΕΔ (ΚΑΕ 2493) και κατανέμεται σε ετήσια βάση ως εξής:
 Για το 2019: 5.000.000 Ευρώ, περίπου.
 1.Η μέγιστη δαπάνη για την εφαρμογή του προγράμματος προβλέπεται να ανέλθει συνολικά έως το ποσό των 70.000.000 Ευρώ και οι θέσεις στις 15.000 και καλύπτεται από τον προϋπολογισμό του ΟΑΕΔ (ΚΑΕ 2493). Σε περίπτωση μη κάλυψης του προϋπολογισθέντος ποσού, η διαδικασία υποβολής των αιτήσεων συνεχίζεται μέχρι και την κάλυψη του ανωτέρω ποσού.
 Για το έτος 2018: έως 65.000.000 Ευρώ
 2. Οι ενισχύσεις που προβλέπονται στην παρούσα χορηγούνται βάσει του Κανονισμού (ΕΚ) αριθ. 1407/2013 της Επιτροπής για τις ενισχύσεις ήσσονος σημασίας (de minimis). Ειδικότερα, σύμφωνα με το άρθρο 3 παρ. 2 του Κανονισμού, το συνολικό ποσό των ενισχύσεων ήσσονος σημασίας που χορηγούνται ανά κράτος μέλος σε μια ενιαία επιχείρηση δεν πρέπει να υπερβαίνει το ποσό των 200.000 ευρώ σε οποιαδήποτε περίοδο τριών οικονομικών ετών. Επίσης, το συνολικό ποσό των ενισχύσεων ήσσονος σημασίας που χορηγούνται ανά κράτος μέλος σε μια ενιαία επιχείρηση που εκτελεί οδικές εμπορευματικές μεταφορές για λογαριασμό τρίτων δεν μπορεί να υπερβαίνει το ποσό των 100.000 ευρώ σε οποιαδήποτε περίοδο τριών οικονομικών ετών. Ο σχετικός έλεγχος διενεργείται από τον ΟΑΕΔ με βάση την υπεύθυνη δήλωση, από τον δικαιούχο της ενίσχυσης, για οποιαδήποτε άλλη ενίσχυση ήσσονος σημασίας την οποία έλαβε η οικεία επιχείρηση βάσει του Κανονισμού ή άλλων Κανονισμών για ενισχύσεις ήσσονος σημασίας κατά τα δύο προηγούμενα οικονομικά έτη και κατά το τρέχον οικονομικό έτος. Στην υπεύθυνη δήλωση βεβαιώνεται, επίσης, ότι το συνολικό ποσό των ενισχύσεων ήσσονος σημασίας που έχουν χορηγηθεί στην επιχείρηση κατά το τρέχον και τα δύο προηγούμενα οικονομικά έτη, συμπεριλαμβανομένης της παρούσας ενίσχυσης, δεν υπερβαίνει τα, κατά περίπτωση, ανωτέρω αναφερόμενα ποσά (άρθρο 6, παρ. 1, 3 του Κανονισμού 1407/2013).
 3. Ως ημερομηνία λήψης της συνολικής ενίσχυσης νοείται η ημερομηνία έκδοσης της εγκριτικής απόφασης, σύμφωνα με την παρ.4 του άρθρου 3 του Καν.1407/2013.
 4. Στον ως άνω έλεγχο της σώρευσης αθροίζονται και οι ενισχύσεις ήσσονος σημασίας που έχουν λάβει οι ενιαίες με την αιτούσα επιχειρήσεις.
 5. Στην έννοια της «ενιαίας» επιχείρησης περιλαμβάνονται για τους σκοπούς του Κανονισμού 1407/2013 όλες οι επιχειρήσεις που έχουν τουλάχιστον μία από τις ακόλουθες σχέσεις μεταξύ τους:
 β)μία επιχείρηση έχει το δικαίωμα να διορίζει ή να παύσει την πλειοψηφία των μελών του διοικητικού, διαχειριστικού ή εποπτικού οργάνου άλλης επιχείρησης,
 γ)μία επιχείρηση έχει το δικαίωμα να ασκεί δεσπόζουσα επιρροή σε άλλη επιχείρηση βάσει σύμβασης που έχει συνάψει με αυτήν ή δυνάμει ρήτρας του καταστατικού αυτής της τελευταίας ή
 ii) με συμβάσεις εξαρτημένης εργασίας ορισμένου χρόνου πλήρους απασχόλησης ή/και με συμβάσεις εξαρτημένης εργασίας ορισμένου ή αορίστου χρόνου μερικής απασχόλησης, με τους περιορισμούς της περίπτωσης 1. γ του παρόντος άρθρου, τις οποίες και διατηρούν κατά την ημερομηνία υποβολής της αίτησης και για όλη


text:
τη συνολική διάρκεια του προγράμματος όπως ορίζεται στην παράγραφο 4 του άρθρου 4,
 2. Επιχειρήσεις, οι οποίες είχαν αυξομειώσεις του προσωπικού τους κατά το χρονικό διάστημα από 1-6-2017 έως 31-5-2018, σε σχέση με τον ανώτατο αριθμό των θέσεων εργασίας που είχαν τον Μάιο του 2017, επιχορηγούνται για τον επιπλέον αριθμό των θέσεων εργασίας που έχουν δημιουργήσει οποιαδήποτε χρονική στιγμή κατά το ανωτέρω χρονικό διάστημα και διατηρούν τον επιπλέον αριθμό θέσεων εργασίας μέχρι την υποβολή της αίτησης για υπαγωγή στο πρόγραμμα και για όλη την διάρκεια του προγράμματος όπως ορίζεται παρακάτω.
 3. Ως μείωση -του προϋπάρχοντος- προσωπικού, δηλαδή του ανώτατου αριθμού των εργαζομένων που απασχολούνταν στην επιχείρηση κατά τον Μάιο του 2017, θεωρείται:
 ii. η αλλαγή του καθεστώτος απασχόλησης του προσωπικού της, από πλήρη σε μερική απασχόλησης ή σε εκ περιτροπής απασχόληση κλπ, το οποίο έχει ως συνέπεια την μείωση των μονάδων εργασίας της επιχείρησης,
 iv. η οικειοθελής αποχώρηση που λογίζεται ως καταγγελία σύμβασης, σύμφωνα με το άρθρο 38 του ν.4488/2017.
 4. Δεν θεωρείται μείωση -του προϋπάρχοντος προσωπικού- η οικειοθελής αποχώρηση, η λήξη σύμβασης ορισμένου χρόνου, η καταγγελία σύμβασης εργασίας λόγω συνταξιοδότησης, η καταγγελία σύμβασης εργασίας ορισμένου χρόνου πριν τη λήξη της που οφείλεται σε σπουδαίο λόγο που αφορά στον εργαζόμενο (μήνυση για αξιόποινη πράξη), εφόσον προσκομίζονται τα απαραίτητα δικαιολογητικά, η κενή θέση που οφείλεται σε θάνατο και φυλάκιση καθώς και η οικειοθελής αποχώρηση που δεν λογίζεται ως καταγγελία σύμβασης σύμφωνα με το άρθρο 38 του ν.4488/2017.
 5. Στο προϋπάρχον προσωπικό ανήκουν και τα άτομα που είναι σε ασθένεια, στράτευση, σε κυοφορία - λοχεία, ή κάνουν χρήση της ειδικής άδειας μητρότητας, αφού η σχέση εργασίας δεν διακόπτεται.
 6. Δεν εντάσσονται:
 β. Οι επιχειρήσεις στις οποίες έχουν επιβληθεί, μέσα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής αίτησης συμμετοχής α) τρεις (3) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που χαρακτηρίζονται, σύμφωνα με την υπουργική απόφαση 2063/Δ1632/2011 (Β’ 266), όπως εκάστοτε ισχύει, ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά από τρεις (3) διενεργηθέντες ελέγχους, ή β) δύο (2) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που αφορούν την αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους. Οι υπό α) και β) κυρώσεις πρέπει να έχουν αποκτήσει τελεσίδικη και δεσμευτική ισχύ. Ο δυνητικός δικαιούχος κατά την υποβολή της αίτησης συμμετοχής δηλώνει υπεύθυνα, ότι δεν έχουν επιβληθεί σε βάρος του οι ως άνω κυρώσεις.
 ε. Τα ΚΤΕΛ, ΚΤΕΛ ΑΕ και οι ιδιοκτήτες ή και οι συνιδιοκτήτες ενταγμένων σε αυτά.
 8. Ωφελούμενοι
 iv) για εργαζόμενους που απασχολούνται αποκλειστικά, από την 22η ώρα βραδινή (έναρξη ωραρίου) έως και την 6η πρωινή (λήξη ωραρίου) κατά τη συνολική διάρκεια του προγράμματος, επιχορήγησης και δέσμευσης.
 εε) τοποθετούνται αναγκαστικά με τις διατάξεις του ν.2643/1998.
 1. Η επιχείρηση επιχορηγείται για κάθε νέα θέση εργασίας που δημιούργησε από την ημερομηνία πρόσληψης του ατόμου και για όσες νέες θέσεις δημιουργήθηκαν από 1-6-2017 έως 31-5-2018 επιπλέον των θέσεων εργασίας που είχε κατά


text:
τον Μάιο του 2017.
 2. Η επιχορήγηση για κάθε μήνα απασχόλησης των ωφελουμένων ανέργων ανέρχεται στο 50% του μισθολογικού και μη μισθολογικού κόστους με ανώτατο ποσό: α) 400 ευρώ για την πλήρη απασχόληση, β) 300 ευρώ για τη μερική απασχόληση τουλάχιστον τεσσάρων ωρών και άνω ημερησίως σε πενθήμερη βάση και γ) 200 ευρώ για τη μερική απασχόληση κάτω των τεσσάρων ωρών ημερησίως σε πενθήμερη βάση.
 3. Στο μισθολογικό και μη μισθολογικό κόστος συμπεριλαμβάνονται οι συνολικές ακαθάριστες πραγματικές μηνιαίες αποδοχές και οι ασφαλιστικές εισφορές που βαρύνουν τον εργοδότη, καθώς και το Δώρο Χριστουγέννων με ανώτατο ποσό τα 400 ευρώ, 300 ευρώ και 200 ευρώ αντίστοιχα, καθώς και το Δώρο Πάσχα και Επίδομα Άδειας με ανώτατο ποσό τα 200 ευρώ, 100 ευρώ και 50 ευρώ, αντίστοιχα.
 4. Η ανώτατη διάρκεια επιχορήγησης για τις νέες θέσεις εργασίας που δημιούργησε η δικαιούχος επιχείρηση είναι δεκαπέντε (15) μήνες και συγκεκριμένα για το χρονικό διάστημα από 1-6-2017 έως και 31-8-2018. Όταν η νέα θέση ή θέσεις εργασίας που δημιούργησε η επιχείρηση είναι μετά την 1-6-2017, τότε λαμβάνει το ανάλογο ποσό που αντιστοιχεί από την ημερομηνία πρόσληψης του ατόμου ή ατόμων και μέχρι την 31-8-2018.
 1. Μετά τη δημοσίευση πρόσκλησης εκδήλωσης ενδιαφέροντος οι επιχειρήσεις που διαθέτουν κωδικούς πρόσβασης στο πληροφοριακό σύστημα του ΟΑΕΔ και επιθυμούν να ενταχθούν στο πρόγραμμα, εφόσον υπάρχουν κενές θέσεις, υποβάλλουν ηλεκτρονικά αίτηση υπαγωγής-υπεύθυνη δήλωση, η οποία είναι αναρτημένη στην ιστοσελίδα του Οργανισμού (www.oaed.gr).
 2. Απαραίτητη προϋπόθεση για την υποβολή της ηλεκτρονικής αίτησης είναι η ενδιαφερόμενη επιχείρηση να είναι Πιστοποιημένος χρήστης στις Ηλεκτρονικές Υπηρεσίες του ΟΑΕΔ (εφόσον έχει παραλάβει κλειδάριθμο από το ΚΠΑ2 της περιοχής της) και διαθέτει κωδικούς πρόσβασης (Ονομασία Χρήστη και Συνθηματικό).
 3. Tα υποκαταστήματα ή γραφεία με έδρα σε χώρα μέλος της Ευρωπαϊκής Ένωσης υποβάλλουν την αίτηση στο ΚΠΑ2 στην αρμοδιότητα του οποίου ανήκει το υποκατάστημα ή γραφείο.
 4. Η διαδικασία υποβολής των αιτήσεων από τις ενδιαφερόμενες επιχειρήσεις θα εξειδικευτεί στη Δημόσια Πρόσκληση.
 5. Ενδιαφερόμενες επιχειρήσεις που δεν είναι πιστοποιημένοι χρήστες στις Ηλεκτρονικές Υπηρεσίες του ΟΑΕΔ, εγγεγραμμένοι χρήστες στο Πληροφορικό Σύστημα (portal) του Οργανισμού πρέπει να επισκεφτούν το ΚΠΑ2, στην αρμοδιότητα του οποίου ανήκει η έδρα της επιχείρησης, και να προσκομίσουν τα κάτωθι δικαιολογητικά για την παραλαβή κλειδαρίθμου προκειμένου στη συνέχεια να υποβάλλουν ηλεκτρονική αίτηση για την υπαγωγή στο ανωτέρω πρόγραμμα:
 β) Τα νομικά πρόσωπα πρόσφατο καταστατικό της επιχείρησης από το οποίο να προκύπτει η μετοχική ή/και εταιρική σύνθεσή της καθώς και το ΑΦΜ της επιχείρησης.
 6. Εάν η επιχείρηση διατηρεί υποκαταστήματα, κατά την έκδοση του κλειδαρίθμου πρέπει να δηλώνονται και να καταχωρίζονται όλα τα απαραίτητα στοιχεία (όπως δ/νση, τηλ., email, ΑΦΜ ) κάθε υποκαταστήματός της.
 7. Στην αίτηση η επιχείρηση πρέπει να αναφέρει υποχρεωτικά, τον νόμιμο εκπρόσωπό της και μόνο τα -τυχόν- νομικά πρόσωπα που είναι εταίροι ή μέτοχοι της επιχείρησης από 20% και άνω, ανεξαρτήτως εάν τα νομικά πρόσωπα της επιχείρησης είναι μέτοχοι ή εταίροι εντός ή εκτός της Ελληνικής επικράτειας, προκειμένου να γίνει η σώρευση των κρατικών ενισχύσεων.
 8. Η αίτηση της επιχείρησης επέχει θέση Υπεύθυνης Δήλωσης, σύμφωνα με το άρθρο 8 του ν.1599/1986, ως προς τα στοιχεία


text:
που περιλαμβάνονται και αναφέρονται σε αυτήν. Η επιχείρηση φέρει την ευθύνη της πλήρους και ορθής συμπλήρωσης της αίτησης. Ειδικότερα, υποχρεούται να συμπληρώσει τα σχετικά πεδία της αίτησης με τα στοιχεία που θα καθοριστούν στην πρόσκληση. Η ανακρίβεια των στοιχείων που δηλώνονται από την επιχείρηση στην αίτηση επισύρει τον αποκλεισμό της από τη διαδικασία. Η αίτηση συμμετοχής συνιστά εξουσιοδότηση προς τον ΟΑΕΔ για τη χρήση και επεξεργασία των στοιχείων της από τα Πληροφοριακά Συστήματα (Π.Σ.) ΕΡΓΑΝΗ ,του ΟΑΕΔ, της Γενικής Γραμματείας Πληροφοριακών Συστημάτων (Γ.Γ.Π.Σ) και του Ενιαίου Φορέα Κοινωνικής Ασφάλισης (ΕΦΚΑ).
 9. Εάν μια επιχείρηση ή ένα υποκατάστημα επιχείρησης έχει υποβάλει αίτηση και θελήσει να την τροποποιήσει/διορθώσει, τότε μπορεί να υποβάλει ηλεκτρονικά νέα αίτηση, η οποία θα ισχύει εφεξής, ακυρώνοντας κάθε προηγούμενη.
 10. Η ως άνω διαδικασία μπορεί να επαναληφθεί όσες φορές χρειαστεί μέχρι τη λήξη της προθεσμίας υποβολής των αιτήσεων.
 11. Με την ολοκλήρωση της διαδικασίας υποβολής της αίτησης χρηματοδότησης η επιχείρηση λαμβάνει αποδεικτικό με αριθμ. πρωτ. και ημερομηνία υποβολής.
 12. Οι αιτήσεις εξετάζονται βάσει του χρόνου υποβολής τους και η αξιολόγησή τους είναι άμεση και μέχρι εξαντλήσεως του διατιθέμενου προϋπολογισμού του προγράμματος.
 13. Η αξιολόγηση των αιτήσεων υπαγωγής ανατίθεται από τον Προϊστάμενο του ΚΠΑ2 στους αρμόδιους υπαλλήλους, οι οποίοι εξετάζουν την τυχόν ύπαρξη αποκλίσεων ανάμεσα στα στοιχεία της υποβαλλόμενης αίτησης και στα στοιχεία που εξήχθησαν καθώς και την τήρηση των όρων και προϋποθέσεων της παρούσας (έλεγχος είδους επιχειρηματικής δραστηριότητας, μείωση προσωπικού, έλεγχος σώρευσης και τήρησης κανόνων περί κρατικών ενισχύσεων μέσω του Πληροφοριακού Συστήματος Σώρευσης Κρατικών Ενισχύσεων (sorefsis)). Επίσης προβαίνουν, εφόσον απαιτείται, στον έλεγχο των αναφερόμενων στην αίτηση της επιχείρησης από τα Π.Σ. ΕΡΓΑΝΗ, του ΟΑΕΔ, της Γ.Γ.Π.Σ., του ΕΦΚΑ καθώς και των Υπουργείων Εσωτερικών και εταναστευτικής Πολιτικής (αναφορικά με τις περιπτώσεις ομογενών και πολιτών τρίτων χωρών).
 14. Το αποτέλεσμα της αξιολόγησης ελέγχεται από τον Προϊστάμενο του ΚΠΑ2 ο οποίος εκδίδει τη σχετική απόφαση (εγκριτική ή απορριπτική απόφαση) και ενημερώνεται σχετικά ο δικαιούχος.
 15. Η εγκριτική απόφαση προσδιορίζει τον ακριβή αριθμό των ατόμων, για τα οποία δικαιούται να επιχορηγηθεί η επιχείρηση.
 1. Για τη λήψη της επιχορήγησης η επιχείρηση οφείλει εντός δέκα (10) ημερών από την κοινοποίηση της εγκριτικής απόφασης υπαγωγής στο ανωτέρω πρόγραμμα, να υποβάλλει αίτηση με τα απαιτούμενα δικαιολογητικά όπως αυτά θα προσδιοριστούν στην πρόσκληση.
 2. Το αρμόδιο ΚΠΑ2, ύστερα από το σχετικό έλεγχο των δικαιολογητικών (διοικητικός έλεγχος), και αφού διαπιστώσει ότι πληρούνται οι όροι και προϋποθέσεις του προγράμματος, προβαίνει στην έκδοση σχετικής εγκριτικής απόφασης για την καταβολή της ενίσχυσης.
 3. Εάν διαπιστωθεί παραγραφή της αξίωσης λόγω εκπρόθεσμης υποβολής των δικαιολογητικών πέραν της προθεσμίας των δέκα (10) ημερών, ο Προϊστάμενος του ΚΠΑ2 με απόφασή του, προβαίνει στη μη καταβολή του συγκεκριμένου ποσού.
 4. Είναι δυνατή η επιμήκυνση της ως άνω προθεσμίας κατά δέκα (10) ημέρες, ύστερα από αίτηση της επιχείρησης και σχετική απόφαση του Προϊσταμένου της Υπηρεσίας.
 Χρόνος υποχρεωτικής απασχόλησης – Όροι - Δεσμεύσεις
 1. Οι επιχειρήσεις υποχρεούνται να διατηρήσουν τόσο τις επιχορηγούμενες όσο και τις μη επιχορηγούμενες θέσεις εργασίας για επιπλέον χρονικό διάστημα, ίσο με το αιτούμενο και
 εγκριθέν διάστημα διάρκειας της επιχορήγησης. Το χρονικό διάστημα της


text:
δέσμευσης ξεκινά από την επόμενη της λήξης του χρονικού διαστήματος επιχορήγησης δηλαδή από την 01-09-2018 και μετά.
 2. Εάν η επιχείρηση μετά την υπαγωγή της στο πρόγραμμα μειώσει το προσωπικό της (επιχορηγούμενο και μη) και δεν το αντικαταστήσει μέσα σε τριάντα (30) ημέρες, το πρόγραμμα διακόπτεται κατά τόσες θέσεις εργασίας όσες μειώθηκε το προσωπικό. Εάν η επιχείρηση έχει επιχορηγηθεί, επιστρέφει στον Οργανισμό το αναλογούν ποσό επιχορήγησης σύμφωνα με την παρ. 7 του άρθρου 29 του ν.1262/1982 (Α’ 70), για την απόδοση στον ΟΑΕΔ.
 3. Εάν αποχωρήσει δεσμευόμενο (επιχορηγούμενο ή μη) άτομο εντός του μήνα που προηγείται της ημερομηνίας ολοκλήρωσης του προγράμματος, η επιχείρηση υποχρεούται μέχρι τη λήξη του να προβεί σε αντικατάσταση.
 4. Σε περίπτωση μη αντικατάστασης λόγω έλλειψης ειδικότητας (που διαπιστώνεται από την αρμόδια Υπηρεσία) σε επιχορηγούμενη ή μη θέση διακόπτεται η επιχορήγηση μόνο για τη θέση αυτή, χωρίς άλλες επιπτώσεις για τον εργοδότη.
 5. Ως μείωση προσωπικού αναφορικά με το επιχορηγούμενο και μη προσωπικό ισχύουν οι περιπτώσεις της παρ.3 του άρθρου 3. Ως προς τις περιπτώσεις που δεν θεωρούνται μείωση προσωπικού, ισχύει η παρ.4 του άρθρου 3.
 6. Κατά τη διάρκεια του προγράμματος, όσον αφορά στο δεσμευόμενο (επιχορηγούμενο και προϋπάρχον) προσωπικό, δεν είναι δυνατή η μετατροπή του καθεστώτος απασχόλησης από πλήρη σε μερική ή σε εκ περιτροπής κ.λπ.
 7. Είναι δυνατόν επιχορηγούμενος και μη, να πραγματοποιήσει κάτω των 25 ημερομισθίων στην περίπτωση που ο λόγος απουσίας αφορά στο πρόσωπο του εργαζόμενου, επιχορηγούμενου και μη.
 8. Οι αποδοχές των εργαζομένων (επιχορηγούμενου και μη προσωπικού) καθορίζονται από την κείμενη εργατική και ασφαλιστική νομοθεσία.
 9. Οι επιχειρήσεις που συμμετέχουν στο πρόγραμμα, καθ’ όλη τη διάρκειά του δεν πρέπει να υποπέσουν σε παραβάσεις που χαρακτηρίζονται ως «υψηλής» ή «πολύ υψηλής» σοβαρότητας, σύμφωνα με την υπουργική απόφαση 2063/Δ1 632/2011 (Β’ 266) ως ισχύει, ή σε παραβάσεις που αφορούν την αδήλωτη εργασία. Αυτό συμβαίνει όταν για τις άνω παραβάσεις τα ελεγκτικά όργανα του ΣΕΠΕ επιβάλλουν κυρώσεις και αυτές έχουν αποκτήσει τελεσίδικη και δεσμευτική ισχύ.
 1. Ύστερα από την έκδοση της εγκριτικής απόφασης υπαγωγής από τον Προϊστάμενο του αρμόδιου ΚΠΑ2 και μετά την αίτηση καταβολής επιχορήγησης, πραγματοποιείται άμεσα διοικητικός έλεγχος από τους αρμόδιους υπαλλήλους προκειμένου να ελεγχθεί αν ο δικαιούχος τηρεί τους όρους του προγράμματος προκειμένου να καταβληθεί ενίσχυση.
 2. Μετά την καταβολή της επιχορήγησης από το αρμόδιο ΚΠΑ2, ο Προϊστάμενος αναθέτει άμεσα επιτόπιο έλεγχο (επιτόπια επαλήθευση) στους αρμόδιους ελεγκτές προκειμένου να ελεγχθεί αν ο δικαιούχος τηρεί τους όρους του προγράμματος (ενδεικτικά: λειτουργία της επιχείρησης, απασχόληση του επιχορηγούμενου και μη προσωπικού).
 3. Οι επαληθεύσεις του προγράμματος διενεργούνται από υπαλλήλους του ΟΑΕΔ σύμφωνα με την κείμενη νομοθεσία.
 4. Στο πλαίσιο της έρευνας/αξιολόγησης του ανωτέρω προγράμματος, τόσο οι δικαιούχοι (επιχειρήσεις) όσο και οι ωφελούμενοι (άνεργοι) παρέχουν τη συγκατάθεσή τους για την περαιτέρω επεξεργασία (από τις αρμόδιες υπηρεσίες του Υπουργείου Εργασίας) των προσωπικών δεδομένων τους, συμπεριλαμβανομένων των ευαίσθητων, που τηρούνται για τις ανάγκες υλοποίησης του παρόντος προγράμματος, για το σκοπό εξαγωγής στατιστικών δεδομένων στο πλαίσιο της διενέργειας ερευνών και της εκπόνησης μελετών μέσω ερωτηματολογίων για την αξιολόγηση του εν λόγω προγράμματος. Σε κάθε περίπτωση έχουν τα δικαιώματα ενημέρωσης,


text:
πρόσβασης και αντίρρησης σύμφωνα με τις διατάξεις των άρθρων 11, 12 και 13 του ν. 2472/1997 καθώς και τα δικαιώματα που κατοχυρώνουν για το υποκείμενο των
 δεδομένων οι διατάξεις του Γενικού Κανονισμού για την Προστασία Δεδομένων (ΓΚΠΔ/ General Data Protection Regulation – GDPR) (άρθρα 12επ.).
 5. Τα δεδομένα των ερωτηματολογίων αποτελούν αντικείμενο επεξεργασίας από τις αρμόδιες υπηρεσίες για το σκοπό της παρακολούθησης του προγράμματος και της διεξαγωγής των προβλεπόμενων ερευνών και αξιολογήσεων μέσω και της εξαγωγής κατάλληλων στατιστικών στοιχείων.
 6. Οι ελεγχόμενες επιχειρήσεις υποχρεούνται:
 α. να παρέχουν κάθε δυνατή βοήθεια, κατά τον έλεγχο, στους ελεγκτές υπαλλήλους του ΟΑΕΔ σύμφωνα με το άρθρο 29 του ν.4144/2013,
 7. Σύμφωνα με τον Κανονισμό 1407/2013 (άρθρο 6 παρ. 4), τα κράτη μέλη καταγράφουν και συγκεντρώνουν όλες τις πληροφορίες που σχετίζονται με την εφαρμογή του. Τα αρχεία περιέχουν όλες τις πληροφορίες που είναι αναγκαίες για να αποδειχθεί ότι έχουν τηρηθεί οι όροι του Κανονισμού. Τα αρχεία που αφορούν καθεστώς ενισχύσεων ήσσονος σημασίας πρέπει να διατηρούνται επί δέκα (10) οικονομικά έτη από την ημερομηνία χορήγησης της τελευταίας μεμονωμένης ενίσχυσης δυνάμει του καθεστώτος. Η ανωτέρω δεκαετής υποχρέωση τήρησης των αρχείων και εγγράφων δεν αφορά μόνον τις ελεγχόμενες επιχειρήσεις αλλά και τη χορηγούσα Αρχή (ΟΑΕΔ), η οποία υποχρεούται να παράσχει τα εν λόγω αρχεία και έγγραφα για όλες τις επιχειρήσεις που θα ενισχυθούν στο πλαίσιο του προγράμματος, εάν υπάρξει σχετικό αίτημα από τις Υπηρεσίες της Ευρωπαϊκής Επιτροπής.
 Εάν διαπιστωθεί παράβαση όρου ή όρων ή προϋποθέσεων, μετά από οποιαδήποτε καταβολή ποσού της επιχορήγησης στην επιχείρηση, για την απόδοση στον ΟΑΕΔ, εφαρμόζονται οι διατάξεις του άρθρου 29 παρ.7 του ν.1262/1982 (Α’ 70), των άρθρων 121 και 123 του ν.4270/2014 (Α’ 143) και του άρθρου 91 παρ. 1 εδ. 1ο του Κώδικα Εισπράξεως Δημοσίων Εσόδων (ν.δ. 356/1974).
 1. Οποιαδήποτε διαφορά προκύψει μεταξύ των δικαιούχων και του ΚΠΑ2, επιλύεται με απόφαση της Επιτροπής Εκδίκασης Ενδικοφανών Προσφυγών (Απόφαση Δ.Σ.: 635/8-3-2016/Β’ 1708, όπως ισχύει).
 2. Όλες οι ενστάσεις υποβάλλονται, εντός της αποκλειστικής προθεσμίας των τριάντα (30) ημερών από την κοινοποίηση των σχετικών αποφάσεων που έχουν εκδοθεί από το αρμόδιο ΚΠΑ2.
 1. Η πρόσκληση του προγράμματος δημοσιεύεται στο Πρόγραμμα ΔΙΑΥΓΕΙΑ και αναρτάται στην ιστοσελίδα του ΟΑΕΔ. Επίσης συντάσσεται Δελτίο Τύπου το οποίο αναρτάται στην ιστοσελίδα του ΟΑΕΔ (www.oaed.gr) και αποστέλλεται μέσω του Γραφείου Τύπου του ΟΑΕΔ στον ημερήσιο τύπο.
 2. Όλοι οι φορείς της δράσης αποτελούν ουσιαστικούς συντελεστές διάχυσης της πληροφόρησης στα κοινά-στόχος στα οποία απευθύνονται και, υπό την έννοια αυτή, δύνανται να χρησιμοποιούν, ορθολογικά, κάθε πρόσφορο μέσο επικοινωνίας που συμβάλλει στη διαφάνεια.
 1. Η προθεσμία υποβολής των αιτήσεων για υπαγωγή στο πρόγραμμα, όπως θα οριστεί στην πρόσκληση, λήγει αυτόματα μέσω του ηλεκτρονικού συστήματος αιτήσεων, ύστερα από την κάλυψη του διατιθέμενου προϋπολογισμού.
 2. Μετά την αυτόματη λήξη των προθεσμιών συνεχίζεται η υποβολή των αιτήσεων για αριθμό θέσεων που αντιστοιχεί μέχρι το 30% του διατιθέμενου προϋπολογισμού και των κατανεμηθεισών θέσεων. Στην περίπτωση αυτή οι θέσεις παραμένουν σε στάδιο αναμονής και ικανοποιούνται με βάση τις ημερομηνίες υποβολής των αιτήσεων, εφόσον δημιουργηθούν κενές θέσεις και μέχρι εξαντλήσεως του συνολικού ποσού του προϋπολογισμού σύμφωνα με το άρθρο 2 παράγραφος


text:
1.
 3. Η Διοικήτρια του Οργανισμού δύναται με απόφασή της να αναστείλει, να παρατείνει και να λήξει τις προθεσμίες υποβολής των ηλεκτρονικών αιτήσεων χρηματοδότησης για ένταξη στο πρόγραμμα, σε περίπτωση μη κάλυψης των θέσεων που είχαν αρχικά προκηρυχθεί.
 4. Με Δημόσια Πρόσκληση που εκδίδεται από τη Διοικήτρια του Οργανισμού εξειδικεύεται κάθε λεπτομέρεια που είναι αναγκαία για την υλοποίηση του προγράμματος.
 ΙΚΑ - Εργατικά,Επενδύσεις
 επιχορηγησεις, θεσεις εργασιας, επιχορηγηση εργοδοτων


text:
ΧΡΟΝΙΚΑ: Αυγούστου 2011
 ΑΦΙΕΡΩΜΑ ΣΤΟΝ Ν.ΓΚΑΤΣΟ: νανουρισμα - ΜΑΤΩΜΕΝΟΣ ΓΑΜΟΣ
 Ματωμένος γάμος (1955)
 Μετάφραση: Νίκος Γκάτσος.... Παίζουν: Βάσω Μεταξά, Ελένη Χατζηαργύρη, Τόνια Καράλη, Άννα Ραυτοπούλου, Αθηνά Μιχαηλίδου, Ρίτα Μουσούρη, Σπυριδούλα Γιαννάτου, Θάνος Κωτσόπουλος, Λυκούργος Καλλέργης, Δημήτρης Μπάλλας, Κώστας Μπάκας, Παντελής Ζερβός, Γιώργος Λαζάνης
 Μουσική σύνθεση Πιάνο: Μάνος Χατζιδάκις
 ΟΝΝΕΔ ΚΑΙ ΔΑΠ ΔΙΕΓΡΑΨΑΝ ΤΟΝ ΔΑΠΙΤΗ ΤΟΥ ΟΙΚΟΝΟΜΙΚΟΥ ΓΙΑ ΤΗΝ ΑΝΑΚΟΙΝΩΣΗ
 Άμεση ήταν η αντίδραση της κεντρικής διοίκησης της ΟΝΝΕΔ και της ΔΑΠ-ΝΔΦΚ στην ανακοίνωση της ΔΑΠ Οικονομικού που στρεφόταν κατά του ίδιου του Αντώνη Σαμαρά..... Συγκεκριμένα, ο υπεύθυνος της παράταξης στην Σχολή, διεγράφη από τα μητρώα της Οργάνωσης, ενώ στην σχετική ανακοίνωσή της, η Μεσογείων αναφέρει μεταξύ άλλων ότι «ο καθένας είναι ελεύθερος να εκφράσει την άποψή του, αλλά με πολιτικούς όρους και όχι με ύβρεις. Δεν θα ανεχθούμε παρόμοιες συμπεριφορές».
 ΔΑΠ Οικονομικού ΝΟΜΙΚΗΣ: ΟΧΙ ΡΕ ΑΛΗΤΕΣ, ΔΕ ΘΑ ΕΠΙΤΡΕΨΟΥΜΕ ΝΑ ΑΛΩΣΤΕ ΤΟ ΠΑΝΕΠΙΣΤΗΜΙΟ- ΠΑΕΙ ΠΕΡΙΠΑΤΟ Η ΣΥΝΑΙΝΕΣΗ;
 Ανεξέλεγκτες διαστάσεις λαμβάνει η αντίδραση της ΔΑΠ-ΝΔΦΚ, της «γαλάζιας» φοιτητικής παράταξης που στρέφεται ακόμα και κατά του προέδρου της Ν.Δ. κ. Αντ. Σαμαρά. -αν και δεν τον κατονομάζει- με πολύ σκληρές φράσεις. Με μια ιδιαίτερα σκληρή ανακοίνωσή της, η ΔΑΠ ΝΔΦΚ του Οικονομικού της Νομικής, που έχει τον τίτλο «τα λαμόγια της Βουλής», επιτίθεται κυρίως στο ΠαΣοΚ, στη Ν.Δ., στο ΛΑΟΣ και στη Δημοκρατική Συμμαχία που ψήφισαν το νομοσχέδιο για την τριτοβάθμια εκπαίδευση και αναφέρει χαρακτηριστικά, δείχνοντας το πολεμικό κλίμα που επικρατεί: «Όχι ρε αλήτες, δεν θα επιτρέψουμε να αλώσετε και το Πανεπιστήμιο. Αρκετή ζημιά προκαλέσατε...».
 Παράλληλα εκρηκτικό είναι...το κλίμα στις τάξεις της ΟΝΝΕΔ και σε πολλά ΑΕΙ και ΤΕΙ επικρατεί αναστάτωση με πυρά προς την ηγεσία και τον αρμόδιο τομεάρχη Παιδείας κ. Αρ. Σπηλιωτόπουλο, ενώ είναι αρκετές οι επιθετικές ανακοινώσεις. Η Κεντρική Επιτροπή της ΟΝΝΕΔ, υπό τον πρόεδρό της κ. Ανδρ. Παπαμιμίκο, αναμένεται να συνεδριάσει αύριο το απόγευμα -όχι στα γραφεία της Ν.Δ. στη Συγγρού, αλλά στη Ρηγίλλης- για να συζητηθεί η έκρυθμη κατάσταση στις τάξεις της «γαλάζιας» νεολαίας. Οι γαλάζιοι νεολαίοι του Οικονομικού της Νομικής που χαρακτηρίζουν το νέο νομοσχέδιο «εφιάλτη» αναφέρονται στην ανακοίνωσή τους στο «βρώμικο, σάπιο και άκρως διεφθαρμένο πολιτικό σύστημα της χώρας» και προαναγγέλλουν μετωπική σύγκρουση. Γι' αυτό στην ανακοίνωση αναφέρουν ότι η θέση των φοιτητών είναι απέναντι στο νόμο «που γυρνάει την παιδεία και το πανεπιστήμιο πολλά χρόνια πίσω και συμπληρώνουν: «Εκεί θα είναι και η δική μας θέση, κόντρα στα συμφέροντα, στα λαμόγια και αναλαμβάνοντας το οποιοδήποτε κόστος».
 Σύμφωνα με τη ΔΑΠ αυτό το «διεφθαρμένο πολιτικό σύστημα» -στο οποίο εντάσσει και τη Ν.Δ.- «αποφάσισε να χτυπήσει το Πανεπιστήμιο, να διαλύσει τις δομές του και να το μετατρέψει σε όργανο πλήρως ελεγχόμενο από τους εκάστοτε Υπουργούς, κυβερνήσεις κλπ, ώστε να παίζουν πλέον ακόμη ευκολότερα τα διάφορα πολιτικά τους παιχνίδια μέσα από τα Πανεπιστήμια».
 Η ΔΑΠ εκφράζει την αντίθεσή της στο νέο και είναι χαρακτηριστική η ειρωνική της διάθεση με την εξής επισήμανση: «Η θέση μας απέναντι στο νέο Νόμο είναι αρνητική και δηλώνουμε ότι θα αντισταθούμε στις επιταγές του κου George Papandreou, της κας Anna Diamantopoulou, του κου Antonis Samaras, του κολλητού της Υπουργού Παιδείας κου Aris


text:
Spiliotopoulos και όλων όσων ονειρεύονται τη διάλυση των Πανεπιστημίων και την συγχώνευσή τους με τα πολιτικά κόμματα».
 Στη συνέχεια, η «γαλάζια» οργάνωση επισημαίνει ότι «οι πολιτικοί αυτής της χώρας βύθισαν την Ελλάδα στη διαφθορά, έπνιξαν την ελληνική οικονομία στα χρέη, διέσυραν το όνομα της χώρας μας διεθνώς, μετέτρεψαν τη χρηματοδότηση της ΕΕ σε πρωθυπουργικές βίλες, διέλυσαν την ελληνική κοινωνία, ισοπέδωσαν τις εργασιακές σχέσεις και καταδίκασαν μια ολόκληρη γενιά στην ανεργία ή στη φυγή στο εξωτερικό».
 Στην ανακοίνωση, υπογραμμίζεται ότι «οι πρωταγωνιστές των σκανδάλων της SIEMENS, του Βατοπαιδίου, του Χρηματιστηρίου και δεκάδων άλλων σκανδάλων, αποφασίζουν τώρα ότι για όλα αυτά πρέπει να πληρώσει το Πανεπιστήμιο και κατ' επέκταση οι φοιτητές και οι οικογένειές τους» και συμπληρώνουν οι νεολαίοι: «Όχι ρε αλήτες, δεν θα επιτρέψουμε να αλώσετε και το Πανεπιστήμιο. Αρκετή ζημιά προκαλέσατε...».
 Μάλιστα, η ΔΑΠ περιμένει και την έντονη αντίδραση των καθηγητών του Οικονομικού Τμήματος και συγκεκριμένα, όπως αναφέρει, των «μεγάλων», των «βαρόνων» και κατά κάποιον τρόπο -όπως σημείωσε- των «βολεμένων».
 Σε διαφορετική περίπτωση επισημαίνει, ότι «καλοβλέπουν τη συμμετοχή τους στα παιχνιδάκια εξουσίας μεταξύ κυβερνήσεων και πανεπιστημίου» και τους προειδοποιεί: «Και να ξέρουν ότι αν υποψιαστούμε κάτι τέτοιο, τότε δεν θα δυσκολευτούμε να θυμίσουμε σε όλους τους φοιτητές αλλά και στην υπόλοιπη, αντιδρούσα πανεπιστημιακή κοινότητα το παρόν και, κυρίως, το παρελθόν κάποιων εξ αυτών...Ονόματα μπλεγμένα σε σκάνδαλα, δημόσιες θέσεις με παχυλούς μισθούς, αδερφικές σχέσεις με γνωστούς μιζαδόρους της Βουλής και διάφορες άλλες «σκοτεινές» δραστηριότητες. Και τότε, καλά ξεμπερδέματα...»
 71 ΣΧΟΛΕΣ ΚΑΙ ΤΜΗΜΑΤΑ ΑΕΙ και ΤΕΙ ΠΟΥ ΕΙΝΑΙ ΣΕ ΚΑΤΑΛΗΨΗ
 Με τους καλύτερους οιωνούς αρχίζει το νέο σχολικό έτος για την Α. Διαμαντοπούλου. Η μια σχολή μετά την άλλη αποφασίζουν καταλήψεις διαμαρτυρόμενες για το νέο νόμο πλαίσιο που ψήφισαν με ευρεία πλειοψηφία στη Βουλή.
 Ωστόσο, τόσο η ΠΑΣΠ όσο και η ΔΑΠ εναντιώνονται στο νέο νόμο και με τις υπόλοιπες φοιτητικές παρατάξεις να έχουν εκφράσει εξ αρχής τη διαφωνία τους είναι προφανές ότι το τοπίο δεν είναι καθόλου καλό για την Υπουργό.
 Μια υπουργό που έχει όμως ως συμμάχους τους βουλευτές του ΛΑΟΣ όπως τον σκληρό Βορίδη που ζητάει την προληπτική επέμβαση της Αστυνομίας στα πανεπιστήμια για να μη γίνουν θύλακες ...βίας!
 Δείτε τη λίστα με τα υπό κατάληψη ΑΕΙ και ΤΕΙ...ΑΘΗΝΑ(36)
 Πάντειο (και τα 11 τμήματα)
 Τοπογράφων Μηχανικών ΕΜΠ
 Ηλεκτρολόγων Μηχανικών ΕΜΠ
 Μηχανικών Μεταλλείων-Μεταλλουργών ΕΜΠ
 Χημικών Μηχανικών ΕΜΠ
 Ναυπηγών Μηχανολόγων Μηχανικών ΕΜΠ
 Μαθηματικό ΕΚΠΑ
 Πληροφορικής και Επικοινωνιών ΕΚΠΑ
 ΤΕΙ Αθήνας (4 τμήματα:ΣΔΟ, ΣΤΕΦ, ΣΕΥΠ, ΣΤΕΤΡΟΔ)
 Πανεπιστήμιο Πειραία ( και τα 9 τμήματα)
 Ηλεκτρολόγων/Μηχανολογων Μηχανικών ΑΠΘ (2 τμήματα)
 Τοπογράφων Μηχανικών ΑΠΘ
 Χημικό ΑΠΘ
 Πολυτεχνείο Κρήτης (Χανιά) (και τα 6 τμήματα)
 ΑΙΣΙΟΔΟΞΟ: ΚΕΡΔΙΣΑΝ ΑΠΟΦΑΣΗ ΓΙΑ ΚΑΤΕΔΑΦΙΣΗ ΚΕΡΑΙΑΣ ΤΗΣ Wind
 Να οριστεί ημερομηνία κατεδάφισης από τον δήμο και την πολεοδομία αναμένει η επιτροπή αγώνα κατά της λειτουργίας κεραίας κινητής τηλεφωνίας της Wind στο κάτω Χαλάνδρι μετά την δικαστική νίκη της επί της εταιρείας. Η επιτροπή αγώνα που δραστηριοποιείται εδώ και...πολλούς μήνες υποστηρίζοντας ότι η λειτουργία της κεραίας είναι παράνομη κέρδισε τα ασφαλιστικά μέτρα ενάντια στην wind, απόφαση που αναιρεί την προηγούμενη δικαστική απόφαση που δεν επέτρεπε την κατεδάφιση της για πολεοδομικούς λόγους. Να σημειωθεί


text:
ότι είναι η πρώτη φορά στην Ελλάδα που βγαίνει απόφαση κατεδάφισης κεραίας κινητής τηλεφωνίας για πολεοδομικούς λόγος. Κατόπιν μετρήσεων η Ελληνική Επιτροπή Ατομικής Ενέργειας και η ΕΘνική Επιτροπή Τηλεπικοινωνιών απέδειξε ότι οι κεραίες της εταιρείας Wind για τις οποίες έχει δοθεί η άδεια λειτουργίας, εκπέμπουν και σε μη αδειοδοτημένες συχνότητες.
 ΑΛΤΕΡΘΕΣΣ
 ΝΑΟΥΣΑ- Εγκρίθηκε η σύμβαση για τη μεταφορά-αποδοχή απορριμμάτων στον ΧΥΤΑ Έδεσσας
 Με 71 θέματα –συνεδρίασε τη Δευτέρα, μετά από 40ήμερη καλοκαιρινή ανάπαυλα, το Δημοτικό Συμβούλιο Νάουσας. Τα σημαντικότερα αφορούσαν την υποβολή προτάσεων από το Δήμο στο ΕΣΠΑ για έργα και μελέτες, συνολικού ύψους 3,5 εκ ευρώ περίπου, για εκτελούμενα έργα.
 Το σώμα ενέκρινε την προγραμματική σύμβαση, μεταξύ των Δήμου Νάουσας και ΕΣΔΑ και του διαδημοτικού...Συνδέσμου του Ν. Πέλλας, για τη μεταφορά και αποδοχή στον ΧΥΤΑ Έδεσσας των απορριμμάτων του Δήμου. Αποφασίστηκε η μεταφορά των μαθητών με τα Αστικά ΚΤΕΛ Νάουσας, τη νέα σχολική χρονιά, με απευθείας ανάθεση του έργου από το Δήμο. Ενδιαφέροντα και πρωτάκουστα όσα κατήγγειλε ο Αντιδήμαρχος κ. Γ. Βασιλείου για την οικονομική διαχείριση της Σχολικής Επιτροπής Δημοτικού και Νηπιαγωγείου Κοπανού.
 Στα προ ημερησίας θέματα ο Δήμαρχος κ. Τάσος Καραμπατζός ενημέρωσε για την ένταξη έργων του Δήμου, με σημαντικότερο την αποχέτευση οικισμών σε Ανθέμια και Ειρηνούπολη, με 40 km εσωτερικά δίκτυα και προθεσμία αποπεράτωσης το καλοκαίρι του 2014. Ο Δήμαρχος το χαρακτήρισε «πολύ μεγάλο έργο», που ανάλογό του δεν έχει γίνει τα τελευταία 10 χρόνια στο Δήμο και σε όλο το νομό. Πρόσθεσε ότι ο Δήμος είναι έτοιμος να καταθέσει προς έγκριση και το έργο αποχέτευσης της Χαρίεσσας, προϋπολογισμού 1,8 εκ. ευρώ. Για το έργο του οδικού άξονα Νάουσα-Πατρίδα είπε ότι στις αρχές Σεπτεμβρίου θα εγκατασταθεί πάλι ο εργολάβος, μετά το ξεπέρασμα των γραφειοκρατικών εμποδίων στη χρηματοδότηση του έργου. Ο Δήμαρχος ενημέρωσε, ακόμη, για το ενδιαφέρον που εκφράστηκε από εταιρία για την ανάπτυξη αιολικού πάρκου δυναμικότητας 40 MW και προϋπολογισμού 55 εκ. ευρώ. Το θέμα της επίσκεψης στην πόλη Ρομά οι οποίοι, με το πρόσχημα των παλιατζήδων, προγραμματίζουν κλοπές μεταλλικών αντικειμένων (καπάκια φρεατίων κ.ά.) έθεσε ο κ. Γ. Φουντούλης. Για το ΚΑΠΗ στο Φόρο, θέμα που έθεσε ο ίδιος σύμβουλος, είπε ότι αποφασίστηκε να κλείσει διότι είχε καταντήσει καφενείο και πρόσθεσε ότι θα γίνουν μετακινήσεις ΚΑΠΗ για περικοπή δαπανών. Επικρίσεις για τις επιλογές της δημοτικής αρχής στον τομέα των έργων εξέφρασε ο κ. Β. Γώγος, κατηγορώντας την ότι στα χρόνια που διοικεί το Δήμο δεν έχει να παρουσιάσει ένα έργο που προσφέρει θέσεις εργασίας και δεν είναι ζημιογόνο.. Το θέμα των συχνών φέτος πυρκαγιών στην περιοχή της Ειρηνούπολης – 16 συνολικά, με τελευταία της Δευτέρας – έθεσε ο κ. Παπαϊωάννου. Ο Αντιδήμαρχος κ. Βασιλείου είπε ότι υπάρχει έντονος προβληματισμός στην Πυροσβεστική και στην Ασφάλεια ότι δεν είναι τυχαίες, κάνοντας λόγο για περίεργο φαινόμενο και αφήνοντας αιχμές ότι μπορεί να υπάρχει κάποιος στόχος. Υποβολή έργων και μελετών
 Το Δημοτικό Συμβούλιο αποφάσισε την υποβολή προτάσεων του Δήμου για έργα και μελέτες στο Πρόγραμμα Αγροτικής Ανάπτυξης 2007-13 του υπουργείου Αγροτικής Ανάπτυξης και Τροφίμων. Πρόκειται για το έργο «Αναπλάσεις κοινόχρηστων χώρων Τ.Κ. Αρκοχωρίου Δήμου Νάουσας», που θα υποβληθεί σε πρόσκληση του


text:
εν λόγω προγράμματος. Επίσης αποφασίστηκε η υποβολή πρότασης για χρηματοδότηση από το προαναφερθέν πρόγραμμα τριών μελετών που αφορούν έργα ύδρευσης. Πρόκειται για την κατασκευή εξωποτάμιας λιμνοδεξαμενής με μεμβράνη στην περιοχή «Τρία Πηγάδια» του δημοτικού δάσους, την κατασκευή φράγματος βάρους από σκυρόδεμα ύψους 5 μ. στην περιοχή «Γεφυρούδια» του ρέματος «Τρία Πηγάδια Νάουσας» και την δασοτεχνική διευθέτηση ορεινής λεκάνης απορροής στην ευρύτερη περιοχή του Χιονοδρομικού Κέντρου «3-5 Πηγάδια». Τέλος, αποφασίστηκε η υποβολή πρότασης του Δήμου σε πρόσκληση του Επιχειρησιακού Προγράμματος Ψηφιακή Σύγκλιση. Μεταφορά απορριμμάτων
 Με επισημάνσεις για την αναγκαιότητα καμπάνιας για την τόνωση της ανακύκλωσης, από τον Δήμαρχο και τον αρμόδιο Αντιδήμαρχο καθαριότητας κ. Μανώλη Βαδόλα, διανθίστηκε η συζήτηση για τη μεταφορά των απορριμμάτων στον ΧΥΤΑ του Δήμου Έδεσσας. Η μεταφορά εκεί των απορριμμάτων του Δήμου Νάουσας θα είναι προσωρινή, για 6 μήνες (η διάρκεια ισχύς της σύμβασης ορίζεται έως την ίδρυση του νέου Φορέα Διαχείρισης Στερεών Αποβλήτων, το αργότερο έως τις 31-12-2011), σημείωσε ο Δήμαρχος. Ενώ ο κ. Βαδόλας τόνισε ότι θα πρέπει να γίνει κατανοητή σε όλους η αναγκαιότητα μείωσης των σκουπιδιών διότι στο εξής Δήμος και πολίτες θα πληρώνουν για να τα μεταφέρουν είτε σε γειτονικούς ΧΥΤΑ, είτε στη Μονάδα Επεξεργασίας που θα γίνει στη Βέροια. Όπως ενημέρωσε ο Δήμαρχος, ο Σύνδεσμος Διαδημοτικής Συνεργασίας Ολοκληρωμένης Διαχείρισης Στερεών Αποβλήτων 2ης Διαχειριστικής Ενότητας Ν. Πέλλας θα αναλάβει τόσο την απορρόφηση των απορριμμάτων της Νάουσας στο ΧΥΤΑ της στο Κλεισοχώρι Έδεσσας, όσο και τη μεταφορά τους εκεί. Το συνολικό κόστος ανέρχεται σε περίπου 40 ευρώ ανά τόνο (27 ευρώ για διαχείριση και 11,5 ευρώ για μεταφορά), ενώ η παραγόμενη ποσότητα είναι περίπου 1.000 τόνοι μηνιαίως (40.000 ευρώ περίπου συνολικό κόστος το μήνα). Με την ευκαιρία, ο πρόεδρος του σώματος κ. Χρήστος Παππάς ενημέρωσε ότι θα δημιουργηθεί ένας Σύνδεσμος Διαχείρισης Απορριμμάτων σε επίπεδο Περιφέρειας, ενώ προβλέπεται και η δημιουργία Επιτροπής σε επίπεδο νομού. Το σώμα αποφάσισε κατά πλειοψηφία (μειοψήφησαν οι σύμβουλοι της ΛΑΣ Γ. Καρτσιούνης και Αγ. Λακηνάνος) ότι ο Δήμος αδυνατεί να εκτελέσει με ίδια μέσα το έργο της μεταφόρτωσης, μεταφοράς και απόρριψης των απορριμμάτων και ενέκρινε τη σύναψη προγραμματικής σύμβασης μεταξύ του Δήμου Νάουσας, του ΕΣΔΑ και του διαδημοτικού Συνδέσμου Πέλλας. Προετοιμασία για νέα διδακτήρια Με στόχο την ετοιμότητα για ένταξη έργων στο ΕΣΠΑ, το σώμα αποφάσισε τη συγκρότηση δύο επιτροπών καταλληλότητας. Η μία θα επιλέξει οικόπεδο και θα εκτιμήσει την αξία του για την ανέγερση νέου διδακτηρίου στην περιοχή «Βρυσάκι» για να στεγάσει το 2ο Λύκειο Νάουσας (στόχος η αποσυμφόρηση των δύο Λυκείων που στεγάζονται στο ίδιο κτίριο). Η άλλη επιτροπή θα ασχοληθεί με την επιλογή οικοπέδου με κτίριο (πρόκειται για το ημιτελές κτίριο στον αύλειο χώρο του Ι. Ναού Αγίου Γεωργίου, που παραχωρήθηκε από την Μητρόπολη στο Δήμο, όπου προβλέπεται να στεγαστεί το 10ο Νηπιαγωγείο). Απαντώντας στη διαμαρτυρία του συμβούλου της μειοψηφίας Ι. Παρθενόπουλου, που μίλησε για απομάκρυνση του στόχο δημιουργίας Λυκείου στον Κοπανό, ο Δήμαρχος πρότεινε τη δημιουργία ανάλογης επιτροπής καταλληλότητας και για το έργο αυτό. Μεταφορά μαθητών με αστικά
 Με απευθείας ανάθεση, μετά από υπογραφή της σχετικής σύμβασης, ο Δήμος Νάουσας θα αναθέσει στα Αστικά ΚΤΕΛ


text:
Νάουσας τη μεταφορά των μαθητών του Δήμου κατά το σχολικό έτος 2011-12, έργο προϋπολογισμού 500.000 ευρώ περίπου.
 Απαντώντας σε πρόταση των ιδιοκτητών ταξί να διασπαστεί το έργο και μέρος του να αναλάβουν ταξί, ο Δήμαρχος είπε ότι η επιλεγείσα διαδικασία προβλέπεται από το νόμο όταν υπάρχει δημόσια αστική συγκοινωνία. Για τη δαπάνη του έργου ο κ. Καραμπατζός εξέφρασε την ελπίδα να υπάρξει κάλυψη από κρατική επιχορήγηση, ενώ ο κ. Φουντούλης επεσήμανε ότι δεν υπάρχει συγκεκριμένος κωδικός για την εκταμίευση του ποσού και προέβλεψε ότι ο Δήμος θα βρεθεί σε αδιέξοδο. Εγκρίθηκε, ακόμη, η έκθεση εσόδων-εξόδων α ́ τριμήνου 2011 της Οικονομικής Επιτροπής. Σύνολο εσόδων 2.642.861 ευρώ, σύνολο εξόδων 1.189.001 ευρώ. Επίσης, εγκρίθηκε η υπογραφή σύμβασης μεταξύ του Δήμου και της Κ.Ε.Π.Α.Π. για επιχορήγηση της δημοτικής επιχείρησης το 2011 (507.896 ευρώ). Πηγή:www.naousanews.gr
 Ο δήμος Θεσσαλονίκης ανακοίνωσε τη συνέχιση του προγράμματος «Βοήθεια στο σπίτι» αλλά και της λειτουργίας των Κέντρων Δημιουργικής Απασχόλησης Παιδιών, Δημιουργικής Απασχόλησης ΑΜΕΑ και Φροντίδας Ηλικιωμένων μέχρι το 2013.
 Όπως έγινε γνωστό, τα σχετικά προγράμματα ενισχύονται και διευρύνονται καθώς...η αρμόδια Δημοτική Κοινωφελής Επιχείρηση (ΔΗΚΕΘΕ) έχει εξασφαλίσει ευρωπαϊκά κονδύλια ύψους 2.104.000 ευρώ, έναντι 906.000 ευρώ που είχαν εισρεύσει στα ταμεία της το 2010.
 Η εισροή αυξημένων πόρων από τα ευρωπαϊκά προγράμματα οφείλεται στον διπλασιασμό των εξυπηρετούμενων πολιτών και δίνει τη δυνατότητα στην ΔΗΚΕΘΕ να αυξήσει τον αριθμό των εργαζομένων.
 Έτσι ο Δήμος Θεσσαλονίκης, παρέχει δωρεάν «βοήθεια στο σπίτι» σε 1.000 συνολικά νοικοκυριά και μεμονωμένα άτομα, δημιουργεί 13 νέες θέσεις εργασίας και διασφαλίζει τη συνέχιση θέσεων εργασίας σε 47 εργαζόμενους στα προγράμματα.
 ΠΑΣΟΚ- Συνδιάσκεψη τεμπέληδων της Πασοκικής κοιλάδας για το Κράτος και την Ευνομία.
 «Κράτος, Δημόσια Διοίκηση και Αυτοδιοίκηση στην υπηρεσία του Πολίτη με ευνομία και δικαιοσύνη – Κοινωνικό Κράτος» και «Ανάπτυξη και αλλαγή του παραγωγικού μοντέλου για έξοδο από την κρίση» .
 Μ ́ αυτά τα βαρύγδουπα θέματα λέει ότι θα ασχοληθεί αυτή την ώρα η Περιφερειακή Συνδιάσκεψη του ΠΑΣΟΚ που γίνεται στη Θεσσαλονίκη. Όπως είναι γνωστό αποφάσισαν στην Αθήνα ότι το ΠΑΣΟΚ χρειάζεται «κομματική γυμναστική» ώστε να σταματήσει το γενικό ξεχαρβάλωμα της οργάνωσης που ουσιαστικά είναι ανύπαρκτη και να μαζέψουν ό,τι μπορούν.
 Και πώς να μην είναι ξεχαρβαλωμένη η οργάνωση όταν όλοι σχεδόν που συγκροτούσαν το μηχανισμό στελεχών σε μεσαίο και χαμηλό επίπεδο το μόνο πράγμα που είχαν στο νου τους ήταν...άλλοι να βολευτούν σε θέσεις κι άλλοι να συνεχίσουν ή να καλυτερέψουν το βόλεμα που είχαν χρόνια τώρα.
 Πώς να μην είναι ξεχαρβαλωμένη η οργάνωση του ΠΑΣΟΚ όταν όλα τα στελέχη του από τις Νομαρχιακές επιτροπές και πάνω έκαναν αγώνα δρόμου να πιάσουν θέσεις διευθυντών, μελών ΔΣ οργανισμών, επιτροπών αργόμισθων, συμβούλων σε Υπουργεία και Οργανισμούς, υπαλλήλων του κόμματος στην Αθήνα...
 Το θέμα με τα στελέχη αυτά είναι γνωστό και τα γνωρίζει όλος ο κόσμος τόσο για την πρακτική τους όσο και για το ποιόν τους. Γνωρίζει ο κόσμος ότι έδωσαν μάχες ομηρικές για να αποκατασταθούν ή να συνεχίσουν την τεμπέλικη ζωή τους όσοι ήταν βολεμένοι. Γνωρίζει ότι το μυαλό τους ήταν και είναι και θα είναι να κάνουν δουλειές ώστε να κονομήσουν για να έχουν κομπόδεμα στην άκρη


text:
τώρα που έχουμε και δύσκολους καιρούς.
 Γνωρίζουν οι πολίτες στις μικρές κοινωνίες που ζούμε ότι υπάρχει στέλεχος που ποτέ δεν έχει δουλέψει στη ζωή της, όντας υπάλληλος του δημόσιου τομέα. Ότι ποτέ δεν πήγε στη δουλειά της παρά μόνο κόβει βόλτες δεξιά και αριστερά παριστάνοντας ότι είναι σπουδαία προσωπικότητα.
 Γνωρίζει ο κόσμος ότι υπάρχει στέλεχος που όντας στο δημόσιο τομέα επί εποχής ΠΑΣΟΚ του Αντρέα χωρίς ΑΣΕΠ και τέτοια περιττά, έχει τη δυνατότητα με τον μισθό του δημόσιου υπαλλήλου να κόβει βόλτες την καλοκαιρινή περίοδο, να κάνει διακοπές διαρκείας και αναρωτιούνται «που βρίσκει τα λεφτά;».
 Συνεδριάζει το ΠΑΣΟΚ στη Θεσσαλονίκη αυτή την ώρα και θα ασχοληθεί με το Κράτος, τη δημόσια διοίκηση και την ευνομία. Και σκέφτονται οι πολίτες αν τους δουλεύουν ή οι Πασόκοι ζουν σε άλλη χώρα. Για ποιο κράτος μιλάμε όταν οι ίδιοι το έχουν «τρυπήσει», το έχουν απαξιώσει, το έχουν διαλύσει με τα ρουσφέτια τους στα στελέχη και τα μέλη και τους κολλητούς τους. Για ποιο κράτος θα μιλήσουν όταν βασιλεύει η νοοτροπία των κολλητών που διορίζονται ακόμα και σήμερα εκτός ΑΣΕΠ όπως έκανε η Διαμαντοπούλου και το κατήγγειλε η ΠΑΣΠ Πολυτεχνείου Θεσσαλονίκης. Θα είναι άραγε κανείς εκπρόσωπός της σήμερα στη Συνδιάσκεψη;
 Για ποιο κράτος να μιλήσουν οι στελεχάρες Υπουργοί και οι λοιποί παρατρεχάμενοι όταν κυβέρνησαν είκοσι και πλέον χρόνια, δεν έχουν δουλέψει ποτέ στη ζωή τους και ζουν ζωή πλουσιοπάροχη και από πάνω παραπονιούνται ότι δεν τους φτάνει η βουλευτική αποζημίωση. Πως άραγε τα καταφέρνουν;
 Τι είδους ευνομία έχουν στο μυαλό τους οι Πασόκοι που είναι οι πρώτοι διδάξαντες στην παροχή μικρών ή μεγάλων δώρων; Ποιος άραγε δε θυμάται τη ρήση του Αντρέα στον Μαυράκη ότι τα 500 εκατομμύρια δραχμές το 1985 ήταν πολλά για μίζα-δώρο και έπρεπε να πάρει πιο λίγα; Ποιος άραγε ξέχασε τις θλιβερές εικόνες στελεχών και υπουργών τότε του Σημίτη και νυν του Παπανδρέου να κάνουν διακοπές με κρουαζιέρα στο σκάφος του εθνικού προμηθευτή Σ. Κόκκαλη;
 Η συλλογική μνήμη είναι γεμάτη από τέτοιες παραστάσεις φαυλότητας, αλαζονείας και ρεμούλας.
 Έρχονται τώρα οι του ΠΑΣΟΚ με τον Καρχιμάκη αρχηγό στο κόμμα να συζητήσουν για το νέο Κράτος, την ευνομία και άλλα τέτοια βαρύγδουπα. Είναι φανερό ότι οι κύριοι και οι κυρίες που χρόνια τώρα έχουν ως επάγγελμα το ΠΑΣΟΚ και που δεν έχουν δουλέψει ποτέ στη ζωή τους, που έχουν κουλτούρα αρπακτικού και χωριάτικης αρπαχτής δεν μπορούν, δεν νομιμοποιούνται να κάνουν προτάσεις για τόσο σοβαρά ζητήματα. Αδυνατούν να σκεφτούν γιατί η μόνη εγκεφαλική διαδικασία που μπορούν να κάνουν είναι «με ποιο τρόπο θα περάσουμε καλά».
 Είναι σαφές ότι το σημερινό πανηγυράκι γίνεται μιας πρώτης τάξεως ευκαιρία για τα αρπακτικά και τους τεμπέληδες της Πασοκικής κοιλάδας να κάνουν δημόσιες σχέσεις, να ανανεώσουν παλιές γνωριμίες, να βγουν φωτογραφίες ως απόδειξη της ανύπαρκτης ισχύος τους, να κλείσουν κατ ́ αρχήν συμφωνίες και χρήσιμα ραντεβού για την Αθήνα...
 Αυτό θα συμβεί σήμερα στη Θεσσαλονίκη στη Συνδιάσκεψη. Κανείς μα κανείς δεν θα θυμάται τις εισηγήσεις από τους Υπουργούς και τους άλλους ομιλητές γιατί απλά, δεν πήγαν για να τους ακούσουν..
 Θέλω να κλείσω με μια παρατήρηση για τη


text:
διαδικασία. Είδα με προσοχή το αναλυτικό πρόγραμμα της Συνδιάσκεψης και κατάλαβα ότι όλα τα στελέχη από τα μέλη του Εθνικού Συμβουλίου και κάτω θα είναι διακοσμητικά στοιχεία, δηλαδή γλάστρες. Μόνο οι υπουργοί θα κάνουν εισηγήσεις, μόνο αυτοί κατέχουν την αλήθεια και τη δυνατότητα να μιλούν και όλοι οι υπόλοιποι μπορούν αν θέλουν να ακούν και να χειροκροτούν. Θα πει κανείς εύλογα ότι και πολύ τους είναι αφού τον υπόλοιπο χρόνο κανείς εξ αυτών δεν άνοιξε το στόμα του να πει μια κουβέντα στο δημόσιο λόγο.
 Στην Ημαθία για παράδειγμα δεν ακούσαμε τη φωνή του Γραμματέα της ΝΕ Ημαθίας Στ. Παπαστεργίου από τις εκλογές του 2009 ως σήμερα. Δεν ακούσαμε κανένα μέλος της ΝΕ Ημαθίας να κάνει μια δημόσια παρέμβαση για κανένα θέμα. Παντελώς ανύπαρκτοι.
 Για το μέλος του Εθνικού Συμβουλίου δε μπορώ να πω, μπορεί να μη μιλάει δημόσια αλλά κάνει πολιτική με βόλτες στα πανηγύρια και με άπειρες φωτογραφήσεις όπου βρεθεί τις οποίες επιδεικνύει στον προσωπικό ηλεκτρονικό της χώρο. Τουλάχιστον οι άλλοι δε μιλάνε αλλά δεν εκτίθενται επιπλέον.
 Για ποια οργάνωση λοιπόν μιλάμε και ποιοι θα είναι αυτοί που σήμερα θα πάρουν μέρος στη Συνδιάσκεψη αυτή; Τι θα πουν στους Ημαθιώτες τα στελέχη που θα πάρουν μέρος και θα ακούσουν τους Υπουργούς; Σας απαντώ προκαταβολικά: Δε θα πουν τίποτα. Μόνο ένα στέλεχος θα γεμίσει τον «τοίχο» της με φωτογραφίες...
 Αυτοί λοιπόν είναι που κυβερνούν τη χώρα, αυτοί οι άνθρωποι είναι που αποφασίζουν για μας, αυτοί είναι που ξεπουλούν τη χώρα και υποθηκεύουν το μέλλον της.
 Ν. ΑΝΕΣΙΔΗΣ: ΜΠΟΡΕΙ ΝΑ ΕΙΝΑΙ ΠΑΡΑΤΥΠΟ ΤΟ ΠΡΟΣΥΜΦΩΝΟ ΑΛΛΑ ΕΙΝΑΙ ΠΡΟΣ ΟΦΕΛΟΣ ΤΟΥ ΔΗΜΟΥ. ΣΤΕΙΛΤΕ ΤΑ ΟΛΑ ΣΤΟΝ ΕΛΕΓΚΤΗ ΝΟΜΙΜΟΤΗΤΑΣ
 Στο βίντεο αυτό από τη χτεσινή συνεδρίαση του δημοτικού συμβουλίο Αλεξάνδρειας μπορείτε να δείτε την τοποθέτηση του πρώην αντιδημάρχου επί διοίκησης Γκιόνογλου Νίκου Ανεσίδη. Ο πρώην αντιδήμαρχος ήταν αυτός που... με εντολή του τότε δημάρχου υπέγραψε το προσύμφωνο με τις εταιρίες γεγονός που ο ίδιος αποκάλεσε "παράτυπο" αλλά υπεραμύνθηκε της λειτουργίας του λέγοντας ότι όλα όσα έγιναν είναι προς το συμφέρον του δήμου.
 Τέλος, τόνισε ότι η διοίκηση πρέπει να στείλει το φάκελο στον ελεγκτή νομιμότητας ώστε να διαπιστωθεί αν έγιναν όλα σύφμωνα με το νόμο και αφού αυτό διαπιστωθεί τότε να προχωρήσει στην υπογραφή του οριστικού συμβολαίου παραχώρησης των αγροτικών εκτάσεων για την κατασκευή των φωτοβολταϊκών
 ΑΙΤΗΣΕΙΣ ΓΙΑ ΠΡΟΣΛΗΨΗ ΩΡΟΜΙΣΘΙΩΝ ΕΚΠΑΙΔΕΥΤΩΝ ΣΤΑ ΙΕΚ ΤΟΥ ΟΑΕΔ
 Αρχίζει από αύριο Πέμπτη 1η Σεπτεμβρίου 2011 και θα συνεχιστεί μέχρι και την Τετάρτη 7 Σεπτεμβρίου 2011 η υποβολή αιτήσεων για την κάλυψη θέσεων ωρομίσθιου εκπαιδευτικού προσωπικού των Ινστιτούτων Επαγγελματικής Κατάρτισης (Ι.Ε.Κ.) του Οργανισμού Απασχόλησης Εργατικού Δυναμικού, για το έτος κατάρτισης 2011-2012.....
 Ο Οργανισμός Απασχόλησης Εργατικού Δυναμικού, προκειμένου να καλύψει τις ανάγκες των Εκπαιδευτικών Προγραμμάτων των Ι.Ε.Κ. του για το Έτος Κατάρτισης 2011-2012, προσλαμβάνει ωρομίσθιο εκπαιδευτικό προσωπικό, με σύμβαση εξαρτημένης εργασίας ορισμένου χρόνου. Ο Οργανισμός καλεί όσους ενδιαφέρονται και πληρούν τις απαραίτητες προϋποθέσεις να υποβάλουν την αίτησή τους με τα απαιτούμενα δικαιολογητικά, όπως αυτά καθορίζονται στην υπ’ αριθμό 6619/381 Απόφαση του Υπουργού Εργασίας και Κοινωνικής Ασφάλισης (ΦΕΚ 696/Β’/21-05-2010), για όποιο από τα παρακάτω Ι.Ε.Κ. του Οργανισμού επιθυμούν. Οι


text:
υποψήφιοι αξιολογούνται και εντάσσονται στους πίνακες επιλογής ωρομίσθιου εκπαιδευτικού προσωπικού για το Έτος Κατάρτισης 2011-2012.
 Μετά την ολοκλήρωση της διαδικασίας υποβολής των αιτήσεων δημιουργούνται Πίνακες Αξιολόγησης και Επιλογής ωρομίσθιου εκπαιδευτικού προσωπικού. Οι πίνακες θα ισχύουν για όλη τη διάρκεια του Έτους 2011-2012 και θα αφορούν κάθε ένα από τα παρακάτω Ι.Ε.Κ. Το ωρομίσθιο εκπαιδευτικό προσωπικό θα προσληφθεί με σύμβαση εξαρτημένης εργασίας ορισμένου χρόνου, σύμφωνα με το άρθρο 3, παρ.2 και 3 του Νόμου 2336/95 και με το άρθρο 16 του Νόμου 2643/98.
 Η αίτηση υποβάλλεται ή αποστέλλεται ταχυδρομικώς με συστημένη επιστολή ή με courier σε ένα μόνο ΙΕΚ του Οργανισμού.
 Σε περίπτωση που στον ίδιο νομό λειτουργούν πλέον του ενός Ι.Ε.Κ. ΟΑΕΔ παρέχεται η δυνατότητα στον/ην υποψήφιο/α, να δηλώνει στην αίτησή του ότι επιθυμεί να αξιολογηθεί για την ίδια ειδικότητα και σε άλλα Ι.Ε.Κ. του ΟΑΕΔ του ίδιου νομού. Ο ωρομίσθιος εκπαιδευτικός προσλαμβάνεται σε ένα μόνο Ι.Ε.Κ.
 Η αίτηση υποβάλλεται ή αποστέλλεται από τον/την υποψήφιο/α, στα κατά τόπους Ι.Ε.Κ. του Οργανισμού, υπόψη Πρωτοβάθμιας Επιτροπής Αξιολόγησης Ωρομίσθιου Εκπαιδευτικού Προσωπικού, στις παρακάτω διευθύνσεις: 1. ΙΕΚ ΑΙΓΑΛΕΩ (Πλαπούτα 11, Τ.Κ. 122 43, Αιγάλεω, τηλ. 210-5989455, 210-5908910)
 2. ΙΕΚ ΓΑΛΑΤΣΙΟΥ (Λεωφόρος Γαλατσίου 13, Τ.Κ.11141 Αθήνα, τηλ. 210-2110871, 210-2114521)
 3. ΙΕΚ ΕΛΕΥΣΙΝΑΣ (Παλαιά Εθνική οδός Αθηνών-Θηβών Τ.Κ.19600 Μάνδρα Αττικής, τηλ. 210-5548911, 210-5560669)
 4. ΙΕΚ Ν. ΗΡΑΚΛΕΙΟΥ (Πεύκων 112 Τ.Κ. 14122- Ηράκλειο, τηλ. 210-2810421, 210-2816489)
 5. ΙΕΚ ΚΑΛΑΜΑΚΙΟΥ (Δωδεκανήσου 6-12 Τ.Κ.174 56 Άλιμος, τηλ. 210-9925288, 210-9963721) 6. ΙΕΚ ΚΗΦΙΣΙΑΣ (Γ. Λύρα 140, Τ.Κ.145 64 Κηφισιά, τηλ. 210-8002693, 210-8002798) 7. ΙΕΚ ΜΟΣΧΑΤΟΥ (Θεσσαλονίκης 47 Τ.Κ.18345 Μοσχάτο, τηλ. 210-4818654)
 8. ΙΕΚ ΡΕΝΤΗ (Πέτρου Ράλλη 83 και Κηφισού Τ.Κ.18233 Αγ. Ι. Ρέντης, τηλ. 210-3478594, 210-3472907)
 9. IΕΚ ΡΟΔΟΥ (Θ.Σοφούλη 93 Τ.Κ. 85100, Ρόδος. τηλ. 22410-35410)
 10. ΙΕΚ ΘΕΣΣΑΛΟΝΙΚΗΣ (Λαγκαδά 117-119, Τ.Κ. 56123, τηλ. 2310–721852) 11. ΙΕΚ ΩΡΑΙΟΚΑΣΤΡΟΥ (Θεσσαλονίκης 73, Τ.Κ. 57013, τηλ. 2310–698223)
 12. ΙΕΚ ΒΕΡΟΙΑΣ (Ασώματα Ημαθίας, Τ.Κ. 59100, τηλ. 23310-76780, 23310-24640)
 13. ΙΕΚ ΚΟΖΑΝΗΣ (11ο ΧΙΛ. Κοζάνης – Λάρισας, Τ.Κ. 50100, τηλ. 24610–20258, 24610-20282)
 14. ΙΕΚ ΠΤΟΛΕΜΑΪΔΑΣ (Περιοχή Κουρή, Τ.Κ. 50200, τηλ. 24630–80444)
 15. ΙΕΚ ΚΑΒΑΛΑΣ (Περιγιάλι Καβάλας – Τ.Κ. 65110. τηλ. 2510–839088)
 16. ΙΕΚ ΣΕΡΡΩΝ (6ο χιλ. Εθνικής οδού Σερρών – Θεσ/νίκης, Λευκώνας, Τ.Κ. 62100, τηλ. 23210 – 50096, 23210-35302)
 17. ΙΕΚ ΔΡΑΜΑΣ (Περιοχή Μυλοποτάμου, Τ.Κ. 66100, τηλ. 25210–81162)
 18. ΙΕΚ ΚΟΜΟΤΗΝΗΣ (Χίλια Δένδρα, Τ.Κ. 69100, τηλ. 25310–20363)
 19. ΙΕΚ ΟΡΕΣΤΙΑΔΑΣ (Αρχή Κων/πόλεως, Τ.Κ. 68200, τηλ. 25520–23307)
 20. ΙΕΚ ΞΑΝΘΗΣ (Λαχανόκηποι 2, Τ.Κ. 67100, τηλ. 25410 – 66990, 25410-66991)
 21. ΙΕΚ ΒΟΛΟΥ (Πεδίο Άρεως, Τ.Κ. 38334, τηλ. 24210–60744)
 22. ΙΕΚ ΚΑΡΔΙΤΣΑΣ (Τέρμα οδού Τρικάλων, Τ.Κ. 43100, τηλ. 24410–28900)
 23. ΙΕΚ ΛΑΡΙΣΑΣ (Ερμογένους 10, Λάρισα, Τ.Κ. 41447, τηλ. 2410 – 530082)
 24. ΙΕΚ ΛΑΜΙΑΣ (Μεγάλη Βρύση, Λαμία, Τ.Κ. 35100, τηλ. 22310–51086)
 25. ΙΕΚ ΙΩΑΝΝΙΝΩΝ (3ο χιλ. Ιωαννίνων–Αθηνών, Ιωάννινα Τ.Κ. 45000, τηλ. 26510-68160)
 26. ΙΕΚ ΑΓΡΙΝΙΟΥ (Εθνική οδός Αγρινίου-Αμφιλοχίας, τηλ. 26410-55315)
 27. ΙΕΚ ΑΡΓΟΛΙΔΑΣ (Λεωφ. Άργους-Ναυπλίου, Τύρινθα Αργολίδας, Τ.Κ. 21100, τηλ. 27520–21721)
 28. ΙΕΚ ΚΑΛΑΜΑΤΑΣ (Εθνική οδός Καλαμάτας-Αθήνας, τηλ. 27210-69320, 27210-99624)
 29. ΙΕΚ ΠΑΤΡΑΣ (Λεωφ. Αθηνών, Ρίο,Τ.Κ. 26000, τηλ. 2610-966962, 2610-966972)
 30. ΙΕΚ ΠΥΡΓΟΥ (4ο χιλ. Λεωφ. Πύργου-Πατρών, Τ.Κ. 27100, τηλ. 26210–22247)
 31. ΙΕΚ ΗΡΑΚΛΕΙΟΥ ΚΡΗΤΗΣ (Γιόφυρο, Τ.Κ.


text:
71110, τηλ. 2810 – 256049)
 Τα κριτήρια και η διαδικασία αξιολόγησης καθορίζονται από την υπ’ αριθμ. 6619/381 Απόφαση του Υπουργού Εργασίας και Κοινωνικής Ασφάλισης (ΦΕΚ 696/Β’/21-05-2010). Η αίτηση, είναι έντυπη και χορηγείται από τις Γραμματείες των ΙΕΚ του ΟΑΕΔ ή μέσα από την ιστοσελίδα του Οργανισμού, στη διεύθυνση http://www.oaed.gr./
 Οι υποψήφιοι υποβάλουν επίσης:
  Φωτοτυπία Δελτίου Ταυτότητας, επικυρωμένη από αρμόδια αρχή  Αντίγραφο ή νόμιμα επικυρωμένο φωτοαντίγραφο του Βασικού Τίτλου Σπουδών. Στο βασικό τίτλο σπουδών πρέπει να αναφέρεται επακριβώς η ειδικότητα, η οποία και θα πρέπει να είναι σύμφωνη με τη σχετική προκήρυξη. Στην περίπτωση που ο βασικός τίτλος σπουδών έχει εκδοθεί από εκπαιδευτικό ίδρυμα του εξωτερικού, ο υποψήφιος πρέπει να υποβάλει: α) Φωτοαντίγραφο του τίτλου σπουδών και β) Βεβαίωση ισοτιμίας και αντιστοιχίας από αρμόδιο φορέα (ΔΟΑΤΑΠ, ΙΤΕ, ΟΕΕΚ κλπ).
  Τίτλοι Αναγνωρισμένων Μεταπτυχιακών Σπουδών.
  Βεβαιώσεις Διδακτικής Εμπειρίας  Βεβαιώσεις Επαγγελματικής Εμπειρίας
  Φωτοτυπία κάρτας ανεργίας ή δελτίου ανεργίας από όσους εκ των υποψηφίων είναι άνεργοι χωρίς διδακτική ή επαγγελματική εμπειρία και διδάσκουν εργαστηριακά μαθήματα.
  Βεβαίωση ή άλλο επίσημο έγγραφο του Υπουργείου Οικονομικών (ΔΟY) όπου να αναγράφεται ο Αριθμός Φορολογικού Μητρώου (ΑΦΜ) του υποψηφίου.
  Φωτοτυπίες εκκαθαριστικών φορολογικής δήλωσης ή των εντύπων Ε1 .
  Έναρξη επαγγέλματος ή επιτηδεύματος από την αντίστοιχη Δ.Ο.Υ και  Φωτοτυπία εντύπων Ε3 της ιδιότητας ή του επαγγέλματος για τους ελεύθερους επαγγελματίες.
 Εάν ο υποψήφιος είναι πτυχιούχος αλλοδαπής οφείλει επίσης να υποβάλει απολυτήριο Ελληνικού σχολείου ή σχετική βεβαίωση γνώσης Ελληνικής γλώσσας κατά την έννοια των διατάξεων της παρ. 10 του άρθρου 14 του Ν.1566/85 .
 Επιπλέον, για τις ειδικότητες των κλάδων ΠΕ, ΤΕ και ΔΕ στις οποίες απαιτείται βιβλιάριο υγείας από Νομαρχία (σε ισχύ) όπως: (ΠΕ14-Γεωπόνοι-Τεχνολόγοι Τροφίμων, ΠΕ18-Τεχνολόγοι Τροφίμων-Διατροφής, ΠΕ18-Τουριστικών Επιχειρήσεων, ΠΕ-Τουριστικών Επαγγελμάτων, ΠΕ18-Βρεφονηπιοκόμοι, ΤΕ-Βοηθοί Παιδοκόμοι-Βρεφοκόμοι, ΠΕ-ΤΕ-ΔΕ- Αισθητικοί, ΤΕ-ΔΕ-Κομμωτές, ΤΕ-ΔΕ-Μάγειροι, ΤΕ-ΔΕ-Αρτοποιοί και ΤΕ-ΔΕ-Ζαχαροπλάστες), είναι απαραίτητη η προσκόμιση νόμιμα επικυρωμένου φωτοαντίγραφου του βιβλιαρίου υγείας. Οι υποψήφιοι των κλάδων ΠΕ19 και ΠΕ20 Πληροφορικής πρέπει να έχουν Βασικό Τίτλο Σπουδών στην ειδικότητα Πληροφορικής.
 Περισσότερες πληροφορίες οι ενδιαφερόμενοι μπορούν να βρουν στην ιστοσελίδα του ΟΑΕΔ, στη διεύθυνση http://www.oaed.gr/
 ΑΡΘΡΟ: Κλείνουν οι δομές για τη Ψυχική Υγεία!!!!Οι ψυχικά ασθενείς στο δρόμο...
 Οι αντιφάσεις και τα κενά στο σχεδιασμό πολιτικής για την ψυχική υγεία που αντιμετωπίζουμε διαρκώς μας είχαν προετοιμάσει για τη νέα απόφαση που καταδικάζει μεγάλο μέρος των κοινοτικών δομών στην Ελλάδα. Η περικοπή 36,8 εκατ. Ευρώ από τον ΚΑΕ 2544 σύμφωνα με την απόφαση 000 15 00207 του Υπουργού Οικονομικών την 26-8-2011 οδηγεί σε άμεσο κλείσιμο των μονάδων ψυχικής υγείας που ....
 λειτουργούν με την ευθύνη των Νομικών Προσώπων Ιδιωτικού Δικαίου (ΝΠΙΔ) και την επιστροφή στα ψυχιατρεία 1500 ψυχικά πασχόντων που φιλοξενούνται στις στεγαστικές δομές αφού όλο σχεδόν το εναπομείναν ποσό του προϋπολογισμού έχει ήδη απορροφηθεί το πρώτο εξάμηνο του 2011.
 Αν δεν υπάρξει άμεση παρέμβαση των αρμόδιων υπουργών για ανατροπή αυτής της απόφασης:
 ■Ας πάρουν την πολιτική ευθύνη να ξανανοίξουν τα ήδη καταργημένα ψυχιατρικά άσυλα, να ενισχύσουν αυτά που έχουν απομείνει, να τροφοδοτήσουν τον ιδιωτικό τομέα, να διαλύσουν την ήδη μετέωρη προσπάθεια της ψυχιατρικής μεταρρύθμισης, να φέρουν τη χώρα για ακόμη μια φορά να γίνει διεθνής


text:
περίγελως και στίγμα της διεθνούς ψυχιατρικής κοινότητας μέσω της «Λεροποίησής» της.
 ■Ας πάρουν την ηθική ευθύνη, να καταδικάσουν σε μη-ζωή, σε έναν κατήφορο κοινωνικής εξαθλίωσης, νομιμοποίησης της θυματοποίησης των «κοινωνικών αποβλήτων» και καταρράκωσης κάθε έννοιας ανθρώπινης αξιοπρέπειας, χιλιάδες ασθενείς με τις οικογένειες τους σε όλη τη χώρα και χιλιάδες εργαζόμενους σε μακρόχρονη ανεργία, καταδικάζοντας τη χώρα να χάσει οριστικά, ένα πολύτιμο ανθρώπινο δυναμικό και τεχνογνωσία σε αυτόν τον πολύ δύσκολο τομέα.
 ■Ας πάρουν την κοινωνική ευθύνη, με τα προσχηματικά και υποκριτικά επιχειρήματα λόγω Τρόικας να κόψουν ακόμα και τις πενιχρές συντάξεις των ασφαλισμένων ατόμων για να στηρίξουν δήθεν την κατάρρευση ενός συστήματος Κοινωνικής Πρόνοιας και Αλληλεγγύης που οι ίδιοι οι «πολιτικοί της χρεωκοπίας» δημιούργησαν πολύ πριν τα χρόνια του μνημονίου μέσα από την άνθιση της διαπλοκής, της ανομίας, της διαφθοράς, της συγκάλυψης της οργανωμένης φοροδιαφυγής – της ανικανότητας και ανεπάρκειάς τους.
 ■Ας πάρουν, τέλος, την ευθύνη της ύψιστης ιστορικής ύβρεως, που οι ολίγιστοι αυτοί πολιτικοί, καταδικάζουν τα πιο αδύναμα τμήματα του πληθυσμού, λόγω οικονομικής κρίσης στην εξαθλίωση και ελεύθερη πτώση. Η αλματώδης αύξηση των αυτοκτονιών, της κατάθλιψης, των ψυχοσωματικών και αγχωδών εκδηλώσεων που συνδέονται άρρηκτα με την απουσία και αδυναμία επένδυσης στην όποια ελπίδα για το μέλλον του κόσμου, φαίνεται να αποτελούν απλούς δείκτες περικοπής και τροποποίησης ενός προϋπολογισμού.
 Tα ΝΠΙΔ, εδώ και 30 χρόνια, έχουν την ευθύνη λειτουργίας 210 Μονάδων Ψυχικής Υγείας (83 οικοτροφεία, 16 ξενώνες, 32 προστατευμένα διαμερίσματα, 42 κέντρα ημέρας, 13 κινητές μονάδες, 2 κέντρα Αλτσχάιμερ, 6 κέντρα ημέρας αυτισμού, 16 άλλες εξειδικευμένες μονάδες και προγράμματα) οι οποίες στην πλειοψηφία τους ιδρύθηκαν στα πλαίσια των προγραμμάτων αποασυλοποίησης (Λέρος Ι και ΙΙ) και στα πλαίσια του προγράμματος Ψυχαργώς (Α και Β φάση). Υλοποιούν δηλαδή ένα πολύ μεγάλο μέρος του προγράμματος Ψυχαργώς και παρέχουν ένα σημαντικό μέρος των δωρεάν παρεχόμενων υπηρεσιών ψυχικής υγείας του Δημόσιου Εθνικού Συστήματος Υγείας. Οι Μονάδες αυτές έχουν μια πανελλαδική διασπορά και σε πολλές περιπτώσεις καλύπτουν αυτόνομα ολόκληρες γεωγραφικές περιοχές (π.χ. οι κινητές μονάδες σε Φωκίδα, Κυκλάδες, Έβρο, Κεφαλονιά και Κοζάνη). Έχουν λάβει εγκρίσεις για χρηματοδότηση από το ΕΣΠΑ με σκοπό τη συνέχιση και εδραίωση της ψυχιατρικής μεταρρύθμισης (!). Υλοποιούν δράσεις και προγράμματα σε συνεργασία με κορυφαίους επιστημονικούς και θεσμικούς διεθνείς φορείς, όπως είναι ο Παγκόσμιος Οργανισμός Υγείας.
 Το συνολικό κόστος των 210 μονάδων και προγραμμάτων διαμορφώνεται περίπου σε 94 εκατ. Ευρώ, δηλαδή ήδη 12 εκατ. Ευρώ πάνω από το εγγεγραμμένο κονδύλι στον ΚΑΕ 2544 του Τακτικού Προϋπολογισμού για τα ΝΠΙΔ (82 εκατ. Ευρώ), εκ των οποίων 5 εκατ. Ευρώ θα καλυφθούν από τα νοσήλια των Ασφαλιστικών Ταμείων. Στο πλαίσιο αυτό, οι προϋπολογισμοί των ΝΠΙΔ έχουν ήδη περιοριστεί κατά 7 εκατ. Ευρώ, δηλαδή κατά 7,5%. Συνακόλουθα, λοιπόν, η αναφερόμενη μείωση των 36,8 εκατ. Ευρώ είναι απαγορευτική για τη συνέχιση της λειτουργίας των παραπάνω μονάδων, αφού προστιθέμενη στα 7 εκατ. Ευρώ που δεν εξασφαλίστηκαν παρότι αναγκαία, θα συνεπάγεται μια συνολική περικοπή της τάξης των 44 εκατ. Ευρώ, δηλαδή 52,5%.
 Το Σύστημα Ψυχικής Υγείας αντιμετώπισε ήδη μια παρατεταμένη κρίση την πενταετία 2004-2009, δηλαδή πριν τη δημοσιονομική κρίση, λόγω πολιτικών επιλογών της προηγούμενης κυβέρνησης και παρά τις ιδιαίτερα


text:
αυξημένες ανάγκες παροχής υπηρεσιών ψυχικής υγείας τόσο προς τους ενήλικές όσο και προς τους έφηβους και τα παιδιά δυστυχώς συρρικνώθηκε βίαια. Η κατάσταση αυτή οδήγησε στην απώλεια πολύτιμων εκπαιδευμένων συνεργατών (περίπου 25 με 30% του συνόλου του προσωπικού), και καθήλωσε τους προϋπολογισμούς των μονάδων στα επίπεδα του 2005 με αποτέλεσμα τη συρρίκνωση των παρεχόμενων υπηρεσιών. Η κρίση αυτή οδήγησε την Ελλάδα σε μια αυστηρή επιτήρηση από την Ευρωπαϊκή Επιτροπή, όπως αυτή περιγράφηκε στο Σύμφωνο με τον Επίτροπο Κοινωνικών Υποθέσεων κ. Σπίντλα στις 7-4-2009. Στην αντιμετώπιση της κρίσης αυτής είχε συνδράμει και το ΠΑ.ΣΟ.Κ. με την διοργάνωση της Εθνικής Διαβούλευσης για τη Ψυχική Υγεία και τις Εξαρτήσεις στην οποία κύριος ομιλητής ήταν ο Πρωθυπουργός και Πρόεδρος του ΠΑΣΟΚ κ. Γ. Παπανδρέου στις 29 Μαρτίου 2009.
 Η Ελλάδα σε αυτό το πλαίσιο έχει αναλάβει συγκεκριμένες δεσμεύσεις και είναι υπό την στενή επιτήρηση της Ευρωπαϊκής Επιτροπής και έχει θέσει πολύ συγκεκριμένους στόχους, τους οποίους και εσείς έχετε υποστηρίξει.
 Εκτός από τα παραπάνω θα υπάρξει ένα τεράστιο κόστος αποζημιώσεων που επίσης θα βαρύνει τον Προϋπολογισμό αφού τα περισσότερα από τα στελέχη εργάζονται στο Ψυχαργώς από το 2002 ή και νωρίτερα και θα πρέπει να τους καταβληθούν αποζημιώσεις 6 μισθών και άνω. Πέρα από το κοινωνικό και θεραπευτικό έγκλημα που θα συντελεστεί, η χώρα θα βρεθεί αντιμέτωπη με τη Διεθνή Κατακραυγή και τις κυρώσεις της Ευρωπαϊκής Ένωσης που θα απαιτήσει την επιστροφή των 1,4 δισεκατομμυρίων Ευρώ που έχει χρηματοδοτήσει την Ψυχιατρική Μεταρρύθμιση στην Ελλάδα.
 Η διάσωση της οικονομίας υπό τις παρούσες συνθήκες, είναι αξεχώριστη από τη διάσωση της πατρίδας και της δημοκρατίας και από τη διαμόρφωση ενός νέου συλλογικού ήθους, τόσο στην Ελλάδα όσο και στην Ευρώπη.
 *Αν. Καθ. Κοινωνικής Ψυχιατρικής, Πάντειο Πανεπιστήμιο
 Αντιπρόεδρος Παγκόσμιας Εταιρείας για την Ψυχοκοινωνική Αποκατάσταση (WAPR)
 Αντιπρόεδρος Ομάδας Εργασίας για την Αναθεώρηση του «ΨΥΧΑΡΓΩΣ 2011 – 2020»
 ΔΗΜΗΤΡΙΑΔΗΣ: ΠΡΟΚΕΙΤΑΙ ΓΙΑ ΚΑΡΑΜΠΙΝΑΤΗ ΠΑΡΑΝΟΜΙΑ ΚΥΡΙΟΙ ΤΗΣ ΠΑΡΑΤΑΞΗΣ ΓΚΙΟΝΟΓΛΟΥ
 Δείτε την τοποθέτηση του δημάρχου Αλεξάνδρειας Φ. Δημητριάδη στην χτεσινή συνεδρίαση του συμβουλίου με θέμα τα δυο φωτοβολταϊκά πάρκα. Ο δήμαρχος είπε ευθέως ότι η όλη υπόθεση "πρόκειται για καραμπινάτη παρανομία" απευθυνόμενος στην μείζονα μειοψηφία της παράταξης Γκιόνογλου...
 20 περίπου αλληλέγγυοι/ες από τη συνέλευσή μας επισκέφθηκαν γιʼ άλλη μια φορά χθες τα γραφεία του tvxs στην Πλάκα, μετά και την τελευταία απόλυση μέσω e-mail εργαζόμενης με «μπλοκάκι» από τον ιδιοκτήτη του site Σ. Κούλογλου.
 Ο «Στέλιος» δεν βρισκόταν εκεί, αφού συνεχίζει τις διακοπές του, είχαμε όμως την ευκαιρία να μιλήσουμε τηλεφωνικώς μαζί του και.... να του μεταφέρουμε την απαίτηση μας για επαναπρόσληψη της συναδέλφου και για να μπει ένα τέλος στο καθεστώς της ανασφάλιστης, απλήρωτης και με «μπλοκάκι» εργασίας. Του δεσμευθήκαμε επίσης ότι θα μας ξανασυναντήσει στο μέλλον αν δεν γίνουν τα δυο παραπάνω. Η απάντηση του «Στέλιου» γνωστή, από αυτές που μας λέει κάθε αφεντικό σε κάθε διαφορετικό κάτεργο που παρεμβαίνουμε: Να πάμε και πουθενά αλλού. Τον ενημερώσαμε ότι έχουμε πάρα πολλή «δουλειά» τελευταία με την εργοδοτική επίθεση που εξελίσσεται, και κάνουμε ότι μπορούμε για να είμαστε παντού, απλώς δεν μπορούμε να παραβλέψουμε ένα τόσο κυνικό αφεντικό με ένα τόσο αριστερό προφίλ σαν


text:
του λόγου του.
 Η επίσκεψη στο tvxs μάς έδωσε επίσης την ευκαιρία να συζητήσουμε εκτενώς με τους εργαζόμενους που δούλευαν εκεί για τους πρακτικούς τρόπους αντίδρασης απέναντι σε ένα εργασιακό καθεστώς που το γνωρίζουν καλύτερα από εμάς.
 Tvxs: εκμετάλλευση χωρίς σύνορα
 Όταν ξεκινά ένας εργαζόμενος να δουλεύει στο tvxs, το οικονομικό το κανονίζει με τον κ. Κούλογλου και του τονίζεται ότι δεν πρέπει να συζητάει με τους συναδέλφους του για τις απολαβές του. Ο «Στέλιος» όμως δεν έγινε εργοδότης όταν άνοιξε το tvxs.gr. Η καριέρα του ως αφεντικού κρατάει από το 1996, χρονιά που ξεκίνησε να προβάλλεται το “Ρεπορτάζ χωρίς Σύνορα”. Μόνο που στην εκπομπή του ο ίδιος δεν ασχολείται με τα μισθολογικά αλλά παραπέμπει στην παραγωγή, προβάλλοντας την ιδιότητά του ως δημοσιογράφου. Μερικές υπενθυμίσεις. Το 2008 η διοίκηση της ΕΡΤ αποφάσισε τη μη ανανέωση του συμβολαίου του. Για κατάφωρη λογοκρισία έκανε λόγο τότε ο κ. Κούλογλου. Δεν έχασε όμως το χρόνο του: το Νοέμβρη της ίδιας χρονιάς εμφανίστηκε στο διαδίκτυο το tvxs, και τότε ο «Στέλιος» ξεκίνησε να ξεδιπλώνει όλο του το μεγαλείο σαν «αριστερό» αφεντικό. Επί κυβέρνησης ΠΑΣΟΚ, επανήλθε στην ΕΡΤ και μάλιστα τοποθετήθηκε στο Διοικητικό Συμβούλιο της εταιρείας, για να παραιτηθεί στη συνέχεια με σκοπό να ξεκινήσει και πάλι η προβολή της εκπομπής του, κάτι που επετεύχθη. Έτσι ο «Στέλιος» διατηρεί μέχρι σήμερα το δημοσιογραφικό του προσωπείο, συμπορευόμενο με το ρόλο του ως «εναλλακτικού», «αριστερού» αφεντικού. Το έχουμε πει πολλάκις, οι εργασιακές συνθήκες στο tvxs παραπέμπουν σε κάτεργο. Οι ασφαλισμένοι εργαζόμενοι είναι μια μικρή μειοψηφία, οι υπόλοιποι δουλεύουν ανασφάλιστοι και part-time, είτε με μειωμένο ωράριο είτε κάποιες μέρες μόνο την εβδομάδα. Οι βάρδιες του σαββατοκύριακου, από τέσσερις που ήταν, έχουν γίνει δύο, μία 15ωρη το Σάββατο και μία 15ωρη την Κυριακή. Η αμοιβή 60 ευρώ “μαύρα” και η εκτέλεση των εργασιακών καθηκόντων από τη Θεσσαλονίκη, μία ακόμη «καινοτομία» made by Κούλογλου. Αυτούς τους εργαζομένους, αφού ο «Στέλιος» τους προσλαμβάνει με τους πλέον επισφαλείς όρους, τους βαφτίζει στη συνέχεια και «μη κανονικούς», για να μπορεί να τους απολύει όποτε του καπνίσει. Κάτι ανάλογο έπραξε και στις 17 Αυγούστου απολύοντας μέσω e-mail εργαζόμενη στο tvxs που βρισκόταν σε άδεια, γράφοντας ότι δεν θα χρειαστεί τη βοήθειά της το επόμενο διάστημα. Μόνο που αυτοί οι «μη κανονικοί εργαζόμενοι» δεν «βοηθάνε», αλλά εργάζονται κανονικότατα, καλύπτοντας πάγιες και διαρκείς ανάγκες του tvxs, εκτελούν εξαρτημένη εργασία, αφού προσέρχονται σε συγκεκριμένο ωράριο στα γραφεία της εταιρείας και συνεπώς είναι αυτονόητο ότι θα έπρεπε να αμείβονται σύμφωνα με όσα προβλέπουν οι συλλογικές συμβάσεις του κλάδου. Ας υπενθυμίσουμε κάποια ακόμα «αυτονόητα», που ξεχνάνε πάντα τα αφεντικά: η δουλειά την Κυριακή και τις αργίες δεν είναι «χόμπυ» ούτε «λειτούργημα», αλλά εκμετάλλευση που δικαιούται υπερωριακή αμοιβή. Όπως και η εργασία με «μπλοκάκι» δεν είναι «ελεύθερη συνεργασία», αλλά κλοπή του μισθού μας, των ενσήμων μας, των επιδομάτων μας και της αποζημίωσης που δικαιούμαστε σε περίπτωση απόλυσης.
 Από τους εργαζόμενους ο «Στέλιος» είχε ζητήσει παλιότερα να «βάλουν πλάτη», με τη δικαιολογία ότι το μαγαζί του δεν βγαίνει, κι όταν εκείνοι αρνήθηκαν, απευθύνθηκε στους αναγνώστες του tvxs. Στους ίδιους εργαζόμενους προσπάθησε


text:
να αποδείξει ότι δεν έχει λεφτά, αναρτώντας στον πίνακα ανακοινώσεων του site φωτοτυπία του προσωπικού τραπεζικού του λογαριασμού. Φυσικά δεν έπραξε το ίδιο και με τα 37.580,50 ευρώ – κρατική χορηγία που θα λάβει από τους διατιθέμενους πόρους του ΕΣΠΑ για την περίοδο 2007-2013, λεφτά που θα γίνουν οτιδήποτε άλλο εκτός από μισθοί. Και όλα αυτά για να συνεχίσει απερίσπαστο το «αριστερό» αφεντικό Στέλιος Κούλογλου το έργο της «τίμιας, αξιόπιστης και ανεξάρτητης από κέντρα εξουσίας ενημέρωσης». Αυτός λοιπόν που κόπτεται για την «ανεξάρτητη» ενημέρωση και ζητά επιμόνως από τα σωματεία να κάνουν επιτέλους μια απεργία “όχι για το ευτελές ζήτημα του μισθού και της ασφάλισης αλλά για την ελευθερία του δημοσιογράφου και τη δεοντολογία”, ακολουθεί κατά γράμμα τον ιντερνετικό κανόνα της αναπαραγωγής πανομοιότυπων ειδήσεων προερχόμενων από λίγα μιντιακά μονοπώλια. Εκτός και αν το ΑΠΕ ή επιχειρήσεις όπως του Μπόμπολα, του Αλαφούζου, της Τεγοπούλου κ.ά. έχουν γίνει πηγές ανεξάρτητης και αντιεμπορευματικής ενημέρωσης και δεν το πήραμε εμείς χαμπάρι. Γιατί με ένα rewriting και την κατά γράμμα εφαρμογή της ατζέντας που όρισε ο «Στέλιος», δεν παράγει κανείς πρωτογενείς ειδήσεις.
 Παρόμοιες είναι οι συνθήκες εργασίας και στα υπόλοιπα ενημερωτικά sites/portals. Στο διαδικτυακό πεδίο, τα αφεντικά αλωνίζουν και οι εργαζόμενοι δουλεύουν σαν σκλάβοι full ή part-time, σαββατοκύριακα και αργίες (γιατί τα sites δεν κλείνουν ποτέ, όπως ποτέ δεν σταματά και η ροή της πληροφορίας), «μαύροι», «μπλοκάκηδες», “πρακτική άσκηση”, “εθελοντές”. Και αν προκύπτει κάτι μετά τη λήξη της βάρδιάς σου, “έλα μωρέ, μπορείς και να το ανεβάσεις από το σπίτι σου”, το ίδιο και αν δεν έχεις προλάβει να τελειώσεις ένα θέμα. Γιατί το αφεντικό σου θεωρεί ότι δεν έχεις τίποτα καλύτερο να κάνεις από το να παρακολουθείς όλη τη μέρα την ιστοσελίδα του. Παρόμοια είναι και η ανακύκλωση των «ειδήσεων», με τις πληροφορίες να προέρχονται από τις ίδιες πηγές και να επαναπαρουσιάζονται ελαφρώς αλλαγμένες. Γιʼ αυτές τις ζοφερές, για τους εργαζόμενους, συνθήκες, τα υπάρχοντα γραφειοκρατικά συνδικάτα του κλάδου (ΕΣΗΕΑ, ΕΣΠΗΤ κτλ.) σφυρίζουν επίτηδες αδιάφορα, με αποτέλεσμα τα αφεντικά των ηλεκτρονικών ΜΜΕ να λειτουργούν ανεξέλεγκτα, έξω από οποιοδήποτε θεσμικό-συνδικαλιστικό έλεγχο. Τα αφεντικά τα ξέρουμε, τους ξεπουλημένους εργατοπατέρες επίσης. Δεν είμαστε αναλώσιμοι, είμαστε οι μοναδικοί παραγωγοί του πλούτου και των κερδών τους. Ο μοναδικός δρόμος για να πάρουμε ότι δικαιωματικά μας ανήκει ως εργαζόμενων είναι η αυτοοργάνωση στους χώρους δουλειάς μας και η συλλογική μας δράση. Την επισφάλεια που μας φορέσανε καπέλο, ας την μετατρέψουμε σε ανασφάλεια δική τους: «αόρατοι» για τα αφεντικά, «αόρατοι» για τους ξεπουλημένους εργατοπατέρες, ορατοί και αλληλέγγυοι στους συναδέλφους μας. Άμεση ανάκληση της απόλυσης της εργαζόμενης με «μπλοκάκι» στο tvxs
 Κανένας «μαύρος», κανένας με «μπλοκάκι» Συλλογική Σύμβαση Συντακτών για όλους τους εργαζόμενους στα sites
 Συνέλευση έμμισθων, άμισθων, «μπλοκάκηδων», «μαύρων», ανέργων και φοιτητών στα ΜΜΕkatalipsiesiea.blogspot.com
 katalipsiesiea.blogspot.com/2011/08/tvxs_30.html
 Ακολουθεί το κείμενο που μοιράστηκε κατά την παρέμβαση:
 ΑΝΟΙΧΤΗ ΕΠΙΣΤΟΛΗ 45 ΠΑΛΑΙΜΑΧΩΝ ΚΑΙ ΚΑΛΛΙΤΕΧΝΩΝ: Αρχίζει το ματς! ́Ωρα να μπούμε μέσα!
 45 παλαίμαχοι ποδοσφαιριστές, καλλιτέχνες και φίλοι του ποδοσφαίρου με ανοιχτή επιστολή παρεμβαίνουν στις τελευταίες εξελίξεις.
 Οι εξελίξεις του τελευταίου διαστήματος και το αποκορύφωμα με τις αποκαλύψεις των τηλεφωνικών συνομιλιών για τα «στημένα» ματς μάς αναγκάζουν να